
DE HORATIO FLACCO 


Prosperae fortunae beneficio accidit quod integtum Horatii opus —cen¬ 
tum sexaginta duo carmina—, nullam temporum jacturam passum ad nos 
pervenit, quod neque Alcaeo neque Sappho, quos imitabatur, contigit. Cujus 
rei causa in eo potissimum est posita, quod carmina vivo vate in scholis legi 
coepta sunt. Id auctor aliquo modo praesentiebat ( Epist. 1, 20, 17). Carmina 
autem vel in extremis Imperii finibus lectum et in multas versum iri linguas 
divinare non poterat. 

Horatius hausit lucem anno sexagesimo quinto a. Chr. n. Venusiae Apu¬ 
liae. Pater libertinus et, ut videtur captivus graecus, cum uxore mature mor¬ 
tua praediolum prope montem Vulturem exercebat. Qua in regione, silvis 
divite et pratis, puer inter ruricolas simplices pubescebat. Illic quoque ei ille 
naturae sensus animique aequitatis nascebatur, qui e multis carminum locis 
elucet. Pater locato praediolo Romam secessit, ut filium unicum, praeclaris 
naturae dotibus instructum, in omnibus, quibus tum aetatis pueri ad huma¬ 
nitatem informari solebant, artibus a magistro Orbilio optime erudiendum 
curaret. Idemque in Urbe exactoris munere fungens studiis filii attente invi¬ 
gilabat. Anno XXXXVI adulescentem, qui domi linguam graecam —ut est 
verisimile— didicerat ad absolvendam in graecis litteris ac philosophia erudi¬ 
tionem Athenas misit, quo nobilium Romanorum filii concedere solebant. In 
hoc celeberrimo omnium artium domicilio Flaccus multo doctissimorum viro¬ 
rum usu, assidua scriptorum graecorum lectione et romanorum condiscipu. 
lorum convictu et familiaritate non modo magnam in philosophia eruditio¬ 
nem sed etiam singularem est consecutus humanitatem. Ibidemque ingenium 
romanum cum graecis musis praeclare conjunxit. 

At florida studia subito fuere abrupta. Interfecto enim Caesare Flaccus 
cum aliquot amicis a Bruto, interfecti adversario, inducebatur ut pro patriae 
libertate certaret. Nec multo post tribunus militaris factus et legioni praefec- 

tus pugnae Philippensi anno XXXXII interfuit. Sed, cum exercitus fugatus 
esset atque duces,Brutus et Cassius, ipsi sibi necem conscivissent, reliqui, 
inter quos et Flaccus, fuga salutem petivere. Tum Romam reversus patre 
mortuo amissoque patrimonio in rerum vel necessariarum angustias est ad* 
ductus —«Non domus et fundus, non aeris acervus et auri» (Epist. 1, 2, 
41) — . Mansit autem in Urbe, calamitate non fractus, patriae amantissimus, 
non secutus illud Ciceronis: «Dandus est locus fortunae, cedendum ex Italia, 
migrandum Rhodum aut aliquo terrarum» (Ad fam. 11, 1, 3). 

Jam quid faceret inops rerum? Ne tenui vitae condicione vexaretur, mu¬ 
nus scribae quaestorii in aerario fiscali exercere coepit et animum ad poesin 
applicuit —«Paupertas impulit, audax ut versus facerem» (Epist. 9, 2, 51)—. 
Hoc autem non presse sumendum est. Solebat enim per ironiam loqui. Cum 
versus Romanis placerent, auctor anno XXXVIII a Vergilio et Vario, claris¬ 
simis tunc aetatis poetis erga quos ingenua erat affectus amicitia, ad Maece¬ 
natem est introductus. Qui, nobili gente Etrusca natus, vir maximi ponderis, 
summe eruditus, Octaviano intimus et in rebus politicis consiliarios, florida 
litterarum ingenia odorari et circa se habere sciebat et omni ope ac studio 
adjuvabat. Qua Vergilii, Varii Maecenatisque familiaritate effectum est ut 
Horatius duros post Romae reditum annos superaret et se in arte poetica 
haud parum valere sibi persuaderet. Ac tum orta est illa cum Maecenate 
amicitia, quae usque ad obitum «incorrupta fide* permansit. Atque Maece¬ 
nas fautor Flaccum anno tricesimo tertio a. Chr. praediolo noto Sabino do¬ 
navit—«Satis beatus unicis Sabinis» (Carm. 2, 2, 18)—. Per Maecenatem 
Augustus Flaccum propius noverat, magni faciebat et ab eo petivit, ut anno 
decimo septimo carmen saeculare componeret, quod redeuntibus civitatis 
sollemnibus in Capitolino et Apollinis templo a binis puerorum virginum¬ 
que choris est cantatum. 

Tum Flaccus, expeditus curis omnibus totum se nobili poesi dedit, usus 
nonnunquam eruditorum familiaritate amicorum, quorum saepe in carmini¬ 
bus facit mentionem. Quo plus aetate procedebat, eo magis otium quietem¬ 
que agrestem diligebat in praediolo Sabino et postea in Tiburtino ad Anie¬ 
nem fluvium sito. Ideoque Maecenati identidem instanti, ut diutius Romae 
versaretur, respondit sese, quamvis eum plurimi aestimaret, attamen preci¬ 
bus non esse obsecuturum —«Te per genium dextramque deosque penates 
obsecro et obtestor vitae me redde priori* (Epist. 1, 7, 94)—. Restitit eadem 
constantia ipsi Augusto, qui ab eo per litteras petierat ut notarii munus in 
se reciperet. Quod nec Maecenas nec Augustus in malam acceperunt partem, 
nec recusantem favore privarunt. 

Fieri non poterat, quin poeta, libertini filius, ob tantorum virorum fami¬ 
liaritatem et favorem in multorum veniret invidiam —«Quis homo hic? Quo 
patre natus?» (Sat. 1, 6, 29)—. Ipse autem, initio quidem humilem ortum 

aegre ferens, postea vero patre libertino et modesto Sabino contentus fuit. 
(Carm. 1, 20). 

Cu/us haec fuit corporis figura: 

«Forte latus, nigros angusta fronte capillos» (Epist. 1, 7, 26). 

«Corporis exigui, praecanum, solibus aptum, 

Irasci celerem, tamen ut placabilis essem». (Epist. 1, 20, 24, 2^). 

Specie cultus: 

«Quem tenues decuere togae nitldlque capilli». (Epist. 1,14,32). 

Dormire solebat in quartam horam (Sat. 1, 6, 122). Etsi sobrium vivendi ge¬ 
nus praedicabat, nec tamen a vinis et lauta mensa abhorrebat. Erat constans 
in rebus arduis, modestus in secundis, libera possidendi et gloriae cupiditate, 
facilis prorsus et affabilis. Uxorem non duxerat. Cessit e vita eodem quo 
Maecenas anno octavo a. Chr. expletis annis quinquaginta septem et sepultus 
Juxta eum in colle Esquilino. 

Quoniam hactenus de ipso homine scripsimus, jam ad vatem ipsum ve¬ 
niamus. Ante autem pauca praemittenda videntur. Quod Horatius perdita 
reipublicae libertate, amisso patrimonio, Italia continuis bellis civilibus de¬ 
vastata — «Altera jam teritur bellis civilibus aetas, suis et Roma viribus 
ruit» (Epod. 16, 1, 2)—, rerum licet taedio affectus, non in civitatis misere 
jacentis desperationem, sed in «renascentis» spem est adductus, id philoso¬ 
phiae Stoicae, amicitiis, novae in Romam fidei et poesi, ad quam colendam 
se natum credebat, referri oportet. 

Quadruplicis vero generis sunt ejus opera et complectuntur «iambos 
sive epddos» duodecim, «saturas» duodeviginti, «sermones sive epistulas» 
tredecim. «carmina lyrica» tria et centum. Fecit epodos intra a. 41-31, Archi¬ 
lochum poetam graecum secutus —«Numeros animosque secutus, non 
rem»— (Epist. 1, 19, 24 ss.). Saturis circa annum XXX imposuit finem. Ly¬ 
ricorum partem priorem —libros tres— anno XXIII, alteram anno XIII dedit 
foras. Epistulas ab anno XV. 

Adhibebant Ennius, Vergilius aliique hexametrum; Tibullus, Proper¬ 
tius, Ovidius hexametrum et pentametrum —versus elegos—; Horatius vero 
metrorum genera varia. Quamquam in saturis, et epistulis hexametro et in 
epodis utebatur iambo, tamen ea in veram poesin referri nolebat. 

. neque enim concludere versum 

Dixeris esse satis, neque siqui scribat uti nos 
Sermoni propiora, putes hunc esse po€tam. 

Ingenium cui sit, cui mens divinior atque os 

Magna soniturum, des nominis hujus honorem (Sat. 1, 4, 39 ss«). 

Ipse prlmu9 «carmen Aeolium» —metra Sapphus, Alcaei aliorumque graeco- 
rum— Latio intulit. Curnam id fecit? Ecquid coercebatur et timebat ne 
quae mente vivida conceperat, ea modis romanis exprimere rite non posset? 
Quidquid est causae, dicendum est eum venustissima genera lyrica tam saepe 

adhibuisse, tam facile finxi3se, graecae orationis elegantiam tam bene cum 
romanae robore conjunxisse, ut poesin latinam ad tantam absolutionem per¬ 
fectionemque extulerit, quantam non solum aequales Romani praedicabant, 
sed etiam ubique terrarum posteri laudabant atque laudabunt. Difficile est 
dictu, quot habuerit imitatores praesertim inde a renatis litteris, quorum 
opera lyrica facile integram compleant bibliothecam. Ipse vates persuasum 
habebat sese carminibus lyricis perenne sibi posuisse monumentum. 

Exegi monumentum aere perennius 
Regalique situ pyramidum altius, 

Quod non imber edax, non aquilo impotens 
Possit diruere aut innumerabilis 
Annorum series et fuga temporum. 

Non omnis moriar... (Carm. 3, 30). 

Poesis antiqua multum ab hodierna differt. Vates enim veteres multo 
magis arte «plastica* utebantur, adhibendo colores et formas. Animi motio¬ 
nes ac sensa non tam nudabant quam tegebant. —Confer exempli gratia ve¬ 
lati duros Sti. Ambrosii hymnos—. Res visibles et cum animo conexas pin¬ 
gebant. Proinde secundum naturae legem primum facultatem excogitandi, 
deinde intellectum, denique sensus movebant. Hac arte Flaccus excellit. Pau¬ 
cis veluti lineis imaginem sive earum seriem designat ac rite ordinat. 

«Quid verum atque decens curo et rogo, et omnis in hoc sum* (Epist. 1, 1, 11). 

Sumit plerumque materiam ex natura, vita cotidiana, Graecorum deorumque 
fabulis, et quidquid ei occurrebat, ejus mobili ingenio ansam dabat. Inter¬ 
dum, quae intime sentiebat, ea tam aperte cantat, ut ad vates hodiernos pro¬ 
xime accedat ( Carm . 1, 17, 22; 3, 4, 21 ss.; 3, 6, 24). Conjungere solet vere 
humanum cum pulchris et venustis, bona et proba cum utilibus, vitam ju¬ 
cundam cum serio virtutum romanarum studio. Scit quoque seria miscere 
jocosis. Ridet comiter stultitias humanas, tantum homines despectos acerbis 
cavillatur facetiis, sed, cum rei gravitate abreptus, plus aequo stomachatur, 
in carminis fine asperitatem delinit (Carm. 2, 1; 3, 3). Sive docet, sive mo¬ 
net, non est importunus aut insolens. Praemonet, adhortatur, consolatur ut 
amicus benevolus et humanititatis plenus. In luctu et gaudio, timore ac spe, 
odio et amore modum nunquam excedit, suam laudatam «aequitatem» secu¬ 
tus. 

Praestant carmina arte perfecta et granditate, claritate et concinnitate 
cum praedicat gloriam Romae imperatoriae ac potentiam. Nec tamen nativus 
et proprius in sua arte esse vult, nisi forte in epistulis. In saturis praecessit 
Lucilius multitudine, non vero arte accurata et eleganti (Saf. 1, 10). Pindari 
— Dircacaeo cycno— se imparem fatetur (Carm. 4, 2, 25 ss.). Adaequat au¬ 
tem ejus altitudinem in solis ad Romanos odis. Nec omnia ejus carmina con¬ 
suetudini nostrae et sensui respondent. Fuit enim Flaccus paganus et mores 

Urbis depravatos saepe ante oculos ponit; sed mala omnia et cupiditates 
effrenatas, quae homines reddunt infelices et reipublicae statum labefactant, 
castigat et reprehendit. 

Quid de Flacci erga deos pietate ac religione sit sentiendum? Athenis cum 
versaretur, cum ex Academicorum et Stoicorum, tum ex Peripateticorum 
et Epicureorum doctrinis suum sibi conflavit systema. Aetate virili recantato 
divinae providentiae dubio (Carm. 1, 34), unum, omnipotentem, summe sa¬ 
pientem et justum Deum esse aliquo modo credidisse est dicendus —licet: 
«Parcus deorum cultor et infrequens» (Carm. 1, 34)—; Deum, inquam, pro 
meritis remunerantem et in altera vita punientem. (Carm 1, 10; 2, 13; 3, 2; 
4,7). 

~... Scimus ut impios 
Titanas immanemque turbam 
Fulmine sustulerit caduco. 

Qui terram inertem, qui mare temperet 
Ventosum et urbes regnaque tristia 
Divosque mortalesque turbas 
Imperio regit unus aequo. 

Virtutes morales non uno effert carmine: 

Justitiam: 

Justum et tenacen propositi vfrutn 
Non civium ardor prava jubentium, 

Non vultus instantis tyranni 
Mente quatit solida... 

Aequitatem: 

Aequam memento rebus In arduis 
Servare mentem, non secus in bonis 
Ab insolenti temperatam 

Laetitia... (Carm. 2, 3) 

/n medio stat virtus: 

Rectius vives, Licini, neque altum 
Semper urgendo... 

nimium premendo 

Litus iniquum. 

Auream quisquis mediocritatem 
Diligit, tutus caret obsoleti 
Sordibus tecti, caret invidenda 

Sobrius aula. (Carm. 2, 10). 

Sobrietatem: 

Cur invidendis postibus et novo 
Sublime ritu moliar atrium? 


(Carm. 3, 4, 42-48) 


(Carm. 3* 3, \\ 

Cur valle permutem Sabina 

Divitias operosiores 7 (Carm. 3, 1, 45)- 

Crescentem sequitur cura pecuniam 
Majorumque fame9... 

Quanto quisque sibi plura negaverit, 

Ab dis plura feret: nil cupientium 
Nudus castra peto et transfuga divitum 

Partes linquere gestio. (Carm. 3, 16, 18*24)1 

Si figit adamantinos 
Summis verticibus dira Necessitas 
Clavos, non animum metu 

Non mortis laqueis expedies caput. (Carm. 3, 24, 5). 

Beatus ille qui procul negotiis 
Ut prisca gens mortalium 

Paterna rura bobus exercet suis... (Epod. 2, 1-3X 

Deorum pietatem: 

Delicta majorum immeritus lues, 

Romane, donec templa refeceris 
Aedesque labentes deorum et 
Foeda nigro simulacra fumo. 

Dis te minorem, quod geris, imperas: 

Hinc omne principium, huc refer exitum. 

Di multa neglecti dederunt 

Hesperiae mala luctuosae. (Carm. 3, 6, 1 sq.)l 

Hilaritatemr 

Nunc est bibendum, nunc pede libero 
Pulsanda tellus, nunc Saliaribus 
Ornare pulvinar deorum 

Tempus erat dapibus, sodales. (Carm. 1, 37, 1*4). 

Caecubum et prelo domitam Caleno 
Tu bibes uvam; mea nec Falernae 
Temperent vites neque Formiani 

Pocula colles. (Carm. 1, 20, 8*12)l 

Prudentiam: 

Vis consili expers mole ruit sua, 

Vim temperatam di quoque provehunt 
In majus; idem odere vires 

Omne nefas animo moventes. (Carm. 3,4, 69*72}- 

Perspicit rerum caducitatem vitaeque brevitatem: 

Eheu fugaces, Postume, Postume, 

Labuntur anni, nec pietas moram 
Rugis et instanti senectae 
Afferet indomitaeque morti. 

Linquenda tellus et domus et placens 

Uxor... (Carm. 2, 14, 1-4; 21). 

Mors et fugacem persequitur virum 
Nec parcit Imbellis Juventae 

Poplitibus tlmldoque tergo. (Carm. 3, 2, 14-16). 

Pallida mors aequo pulsat pede pauperum tabernas 
Regumque turres. (Carm. 1,4, 14). 

Omnes eodem cogimur; omnium 
Versatur urna, serius ocius 
Sors exitura et nos in aeternum 

Exilium impositura cumbae. (Carm. 2, 3, 25*28). 

Pulvis et umbra sumus. (Carm. 4, 7, 16). 

Hinc videre licet gentes antiquas, etsi summo florebant cultu, tamen tristi 
laborasse maerore. 

Carmina Augusto imperatori dedicata: 

Horatius, cum Augustus suppresso tandem bello civili et civitatis statu 
in novum redacto Romam anno vicesimo nono revertisset, carmina deinceps 
in celebrandum imperatorem ac Romam composuit. Nec immerito in pul. 
cherrimis numerantur. Praestant inter ea: 


Odi profanum vulgus ct arceo. (Carm. 3, 1). 
Angustam, amice, pauperiem pati. (3, 2). 

Justum et tenacem propositi virum. (3. 3). 

Descende caelo et dic age tibia. (3, 4). 

Caelo tonantem credidimus Jovem. (3, 5). 

Delicta majorum Immeritus lues. (3, 6). 


Quoniam tunc aetatis effrenata morum licentia grassabatur, quae familias 
romanas funditus labefactabat et amorem, pudorem ac disciplinam protere¬ 
bat, Horatius, plenus irae ac taedii et subsecuturum imperii interitum prae¬ 
sentiens, praeclarum, quod momoravi, carmen fecit: 

Delicta majorum Immeritus lues, 

quod desinit in: 

Damnosa quid non imminuit dies? 

Aetas parentum, pejor avis, tulit 
Nos nequiores mox daturos 
Progeniem vitiosiorem. 

Vix credideris poetam, animi plerumque mitis, tantopere in Romanos 
invehi potuisse. Mortuus quidem est, at vivit carminibus. 


N. Mangeot, S. J. 



NOVA ET VETERA 


De telephono ef telephonio, tefegrapho ef felegraphlo 


Dum Romae Patres Conciliares cuncti paene cotidie conveniunt in ba¬ 
silicam Petrianam, mercatores et institores et locatores sollertissime nuntiis 
laudativis seu praeconiis commendaticiis latine corapositis res suas vel ins¬ 
trumenta vel vehicula in paginis «Observatoris Romani», ut ilia audiunt acta 
diurna officiosa Vaticani, praedicant exhibenda. Jam illa via, qua per Helve¬ 
tiam montium jugis, saltuum faucibus, lacuum aequoribus amoenissimam 
pervenitur Romam, laudibus extollitur Similiter autocineta conducticia 
structurae modernioris 1 2 3 , quae sint quacumque amplitudine omnibusque nu' 
meris absoluta, varietatis perfectionisque collaudationibus commendantur 5 . 
Eis autem, qui talia commoda non abnuunt, cum non raro sit opus pecunia 
suppeditanda Argentaria Romana (vulgo appellata Banco di Roma) ministe¬ 
ria sua sedulo praebet et numerum telephonicum domus ipsius vel diribito¬ 
rii telephonici libens indicat utendum 4 . Illis veio Patribus, qui, cum sint 
surdastri, difficultates auditionis experiuntur eximias, instrumenta recentis- 
sima subsidii efficacis venditantur 5 . Denique de telecommunicationibus ibi 
leguntur haec: «Societas Italcable, quae in Italia nuntia ad extera9 nationes 
ope telegraphii et telephonii mittit ac suscipit necnon imagines luce depic¬ 
tas, operam suam navare Concilio Oecumenico sibi habet honori» Ut autem 
telegrammata queant transmitti, satis est telephonio componere Num. 666 
aut illa tradere Officio Italcable sito in Aula pro diurnariis scriptoribus pa¬ 
rata (Sala Stampa, Via della Conciliazione, 52) vel Officiis Italcable sive 
in Area iuxta templum S. Silvestri (Piazza S. Silvestro, Posta Centrale) 
sive in Statione viae ferratae cui nomen Termini sive in Aeroportu vulgo Fiu- 
micino . Quod vero attinet ad nuntia telephonica inter-continentalia, fieri po¬ 
test praenotatio ex Officio Telephonico praedictae Aulae vel e quovis hospi¬ 
tio aut telephonio publico» 6 . 

Haec verba cum legerem, mecum deliberavi, quid hoc ulti¬ 
mo loco esset telephonium publicum. Certo quidem scivi non pau- 

1. Cf. Osservatore Romano N. 31. 107 (11 Oct. 1962), ptg. 7. 

2. Cf. ThLL VIII 1211. 51. 

3. Cf. Osservatore Romano N. 31. 107 (11 Oct. 1962), pag. 10. N. 31. 122 (28 Oct.) p. 4; 
N. 31. 126 p. 4; N. 31. 127 p. 2; N. 31. 129 p. 7. 

4. Cf. Osservatore Romano N. 31. 107, p. 10. 

5. Cf. Osservatore Romano N. 31. 114 (19 Oct. 1962), pag. 4; N. 31. 119 p. 4, N. 31. 122 
p. 9; N. 31. 125 p. 5;N. 31. 127 p. 2 

o. Osservatore Romano N 31 108 (12 Oct. 1962), pag. 8. 

cos, inter quos potissimum Itali sunt, scribere malle telephonium quam 
telephonum 7 . Tamen, ubi dicitur 'e quovis hospitio aut telephonio publico', du¬ 
bitavi, agereturne de aliqua cella telephonica, quales plerisque in plateis et 
ad vias majores inveniuntur, an de sede ipsa publica diribitorii telephonici, 
qualis sedes centralis vulgo dicitur Central telefdntca, italice ufficio telefonico, 
francogalllce station Uliphonique. anglice exchange, gernnanice Fernsprechamt 
(seu Telefonamt), neograece rr;X«<pa>vtx6v fpacpetov seu TeXetptoveiov (profertur 
tilefonton). Sed quidquid id est, certe constat apud Romanos antiquos domos 
quasdam sive publicas sive privatas, ubi ministeria quaedam exhibebantur, 
vel locos quosdam, quo homines officia quaedam exsecuturi vel beneficia 
quaedam sive petituri sive accepturi confluunt, non raro nominibus graecis 
appellata esse. 

Itaque ephebeum (graece ecpyjfteiov) est locus palaestrae vel gymnasio ad¬ 
ditus, quo ephebi exercendi causa conveniunt 8 , et prytaneum (graece xpo- 
tavetov) locus arcis atheniensis, ubi prytanes judicia exercebant et in quo 
viri bene de re publica meriti publicis sumptibus alebantur 9 . Hunc in mo¬ 
dum illud aedificium, ubi pelliculae cinematographicae spectantur, jute dici 
tur cinematographeum (seu cinematographium) 10 . Ceterum neohellenes id 
tectum, quo cafeum 11 confluunt homines poturi 12 , dicunt xa<pevetov (enuntia¬ 
tur cafenion). Similiter jam ab antiquis domus seu sedes episcopi nuncupa¬ 
tur episcopium (graece ixiaxoxstov) 13 . Porro brephotrophlum (graece Ppecpo- 
xpocpeiov) locus est, in quo iniantes aluntur 14 , et orphanotrophium (graece 
optpavotpocpelov) domus, in qua aluntur pueri parentibus orbati 15 , et ptocho¬ 
trophium (graece x-(bptpotpetov) tectum, ubi degunt et aluntur pauperes 16 , 
denique ornithotrophium (graece opvidoTpocpelov) locus est, ubi aves educan- 

7 Cf. Pal. Lat. 27 (1957) 86. 88 sq. et 32 (1962) 410. 414. Soc. Lat. 18 (1952) 20. 

Cf. Bacci, Lexicon 3, Romae 1955, p. t>46. Huju9 operi» ingentis editio nova duobus mili¬ 
bus vocabulorum locupletata et aucta (n fasciculis decimo et undecimo Actorum Apostolicae 
Sedis indicatur jam paene perfecta. 

Cf. Steinmetz, Alexander, Deutsche Neugriechisch (Langenscheidt), Berlin Schftneberg 1961, 
p. 38^: T 7 }X£<pu>vov (effertur: tiltfonon). 

8. Cf. LhLL V, 2 654. 35-43. 

9. Cf. Forcellini, Lexicon totius Latinitatis , tom. III (Patavii 1940), p. 949. 

10. Cf. Bacci, Lexicon 3, p. 145 9q. 

11. Cf. Mir, Pal. Lat. 29 (1959) 39. adn. 33; et 32 (1962) 283, adn. 82. 

Cf. Vrr. Lat. n. 3 (Janvler 1958), p. 22; n. 4 (Mai 1958), p. 79: poculo lactis et cafel; 
ibid. p. 52 sq — Sleumer, Albere, Kirchenlateinisches Wdrterbuch 2, Limburg/Lahn 1926, p. 180: 
cafetum, -1 n. (Kaffee). Alibi jam legi: caffea (sed locus mihi excidit). 

12 Cf. ThLL II 1959, 50-53: bibitum, biblturus non ante saec . 111 inveniuntur, pro quibus 
melioris aetatis scriptores potum, -us, -urus usurpant . 

13. CL ThLL V, 2 676, 4L46. 

14. Cf. ThLL II 2169,1315. 

1 5. Cf. Forcellini, III, p. 524. 

16. Cf. Forcellini, III, p. 952. 

tur 17 . Praeterea nosocomium (graece voaoxo(xetov) valetudinarium est, in quo 
recipiuntur curanturque aegroti et gerontocomium (graece Y e P°vToxo[ieiov), 
ubi senes curantur vel pascuntur 19 . Postremo xenodochium (graece £evo8o- 
^eiov) hospitium 20 publicum (seu deversorium seu hospitale 21 ) est, quo hos¬ 
pites, id est peregrini, excipiuntur 22 . 

Similiter jure optimo id telephoriium dicitur, quod est neograece XTjXecpco- 
veiov, is scilicet locus, ubi telephona varie et diversimode conectuntur, ubi 
ductus 23 telephonici conjunguntur, ubi denique telephonetriae 24 (seu tele- 
phonistriae) eam rem rogatae id efficiunt, ut, quorum id interest, cum homi¬ 
nibus longissime remotis telephonice colloqui 25 possint, vel ubi instrumenta 
automataria conjunctionum perficiendarum reposita sunt, quibus quod antea 
per operarios operariasve efficiebatur, nunc electromagnetice confit 26 . 

His autem diebus in actis diurnis, quae inscribuntur «Ephemeris Ger¬ 
maniae Meridionalis», revera stupefactus legi Monaci, in urbe principe Ba- 
variae, die nono mensis Novembris primum totius orbis terrarum diribito¬ 
rium 27 telephonicum electronice administratum inauguratum esse. Hujus 
sollemnitatis singularis occasionem nactus Richardus Stucklen, administer 
publicus rei cursualis Germaniae foederalis 2fi , Bavarorum laudavit translati¬ 
ciam propensionem ad res telephonicas fovendas ipsamque telephoniam pro¬ 
vehendam. Qui dixit anno 1909 Suapingae 29 , in tribu quadam urbis Monaci, 
primum Europae telephonicum diribitorium automatariae rationis institutum 


17. Cf. Forcellini, III, p. 522. 

18. Cf. Forcellini, III, p. 390. 

19. Cf. ThLL VI, 2 1950, 58-64. 

20. Cf. ThLL VI, 3 3040, 45 79. 

21. Cf. ThLL VI, 3 3J35, 7 sq. 

22. Cf. Forcellini, IV (Patavii 1940), p. 1047. 

23. Cf. ThLL V, 1 2171, 83 2172, 16. 

24. neograece dicitur T7)Xe<ptuv7jTpia; cf. nomina antiqua, quae sunt 'poSta' et 'poetria' 
Cf. Kuerschner, Lexikon der sechs Weltsprachen 5, vol. I, Beroltni et Lipsiae 1931, p. 1747: «vio* 
linlsta (qui violina canit), violiniatria (quae violina canit)*. Cf. ThLL III 1198 citharista — 
citharistria. 

25. seu telephonare, Cf. Vit. Lat. N. 11 (Sept. 1960), p. 69 - 72: De verbis temporalibus 
novandis. 

26. Cf. ThLL IV 194, 60 82: passivum est conficior, -i, sed in quibusdam personis ac tempo¬ 
ribus usurpatur etiam confio, confieri. 

27. Cf. ThLL V, 1 1232, 23*29: diribitorium est aedificium Romae , ubi suffragia diribebantur , 
vel aedes , ubi aquae diribebantur . 

Cf. Osservatore Romano N. 31. 107 (11 Oct. 1962), p. 10: «Telephonici autem diribitorii 
numeru9 is est».., 

28. Germanice Bundesrepublik Deutschland; cf. A AS 48 (1956) 484: Rei publicae Foede- 
ralls Germaniae. 

Cf. Pal. Lat. n. 167: 29(1959) 162: foederalis Germaniae Praesidem. Sed cf. AAS 52 
(1960) 90: in Foederatis Germaniae Occidentalis Civitatibus, ibid. p. 328: apud Foederatam 
Germanicam Rem publicam. Cf. 53 (1961) 46. 

29. Schwabing. 

esse; anno 1923 Veilhemii 30 , in municipio Bavariae Superioris, primum di¬ 
ribitorium telephonicum a participibus procul dirigendum 31 constructum 
esse; denique anno 1954 in ipsa urbe Monaco prima selectoria 32 instrumen¬ 
ta telephonica versatilia metallorum melioratorum 33 (seu praestantiorum 
id est instrumenta incorruptiliora 35 discorum combinatoriorum 36 , instructa 
esse 37 . 

Sed in novo telephonio electronico technica inventa recentiora conjun¬ 
gebantur in usum adducta, elementa semiconductoria, qualibus in modum 
diodorum 38 transistoriarum 39 recentissime radiophonula parva instructa 
sunt, et laminae contactuum 40 efficiendorum ratione Americana tabulis vi¬ 
treis gasi 41 plenis fusura inclusae, quo fit, ut strepitibus fragoribusque qui¬ 
busvis exclusis neque condicionibus tempestatis neque pulveris colluvioni¬ 
bus obnoxiae paene in perpetuum possint adhiberi. His rationibus et ele¬ 
mentis novis, quibus cerebra quoque, quae dicuntur, electronica instruun¬ 
tur, actiones combinatoriae cum certius tum multo citius peragi possunt, 
cum sit hoc systema ita dispositum, ut campi magnetici 42 ratione electroni¬ 
ca, non jam mechanica, copulentur 43 . Haec hactenus de telephonio electro¬ 
nico Monacensi. 

Telephomum est ergo statio telephonica centralis, unde singuli ductus 
telephonici ad singula diducuntur 44 telephona. Conducit igitur haec instru- 

30. Weilheim; de sicu cf. opus, quod est: «Declaratio tabulae sive descriptionis Bavariae 
a Phil. Apiano (saec. XVI) confectae et editae, in commentariis Oberbayerisches Archiv », vol. 
39. (Monaci 1830), p. 43, 15*18: «Est autem horum caput Weilheimum, urbs Bavariae secun¬ 
dum quosdam antiquissima, ad Ambrae fluvii orientalem ripam, loco plano et conspicuo, duo* 
bus supra lacum Ambronem (Ammersee) miliaribus posita». 

31. Germanice Tetlnehmerfernwahl. 

32. Cf. Forcellini, IV, 294: selectio - selector. 

33. Cf. ThLL VIII 618, 6 619, 10: meliorare. 

34. Edelmetall , metal precioso, metallo prezioso. 

35. Cf. ThLL VII, 1 1030, 82 (comparat.). 

36. Cf. ThLL III 1758, 11-46: combinatio - combinare. 

37. Cf Germanice Edtlmetalldrehwahler ; ad verbum: 'versatilis discus selectorius metalli 
pretiosioris'. 

38. diodus (graece &io$o<;) =Diode (ut periodus, methodus). 

39. Cf. ThLL IV 472, 81-473, 48: consistorium. Germanice Tranststoren-Dioden. 

40. Cf. ThLL IV 624, 4-625, 2. 

41. Cf. Sleumer, Albert, Deutsch-kirchenlateinisches Wdrterbuch 3, Bonn (Dummler) 1962, 
p. 81: Gas = gasum, gasig = gasinus. 

42. Cf. ThLL VIII 104, 39 sq.: Claud. carm. min. 29, 26 ferrea Martis forma nitet, Ve* 
nerem magnetica gemma figurat. (Hic est unicus locus latinitatis antiquae, ubi abjectivum «mag- 
neticus, -a, *ura» invenitur). 

43 Cf. Suddeutsche Zeitung, N. 270 (10./11 . Nov. 1962), p. 11: Walter Firgau, Das elek* 
tronische Telephonfrdulein (i. e. de telephonetria [telephonistrla] electronica). 

44. Cf. Frontin. aq. 21 rectus ... ductus secundum Spem veniens ... in altos rivos ... di¬ 
ducitur. 

menta manualia, quibus quisque ad suum arbitrium uti potest, ab ipsa sede 
discernere diribitorii telephonici, quod, quoad fieri potuit, jam apparatibus 
automatopoeetis 45 instructum est. Ergo e re est ipsa quoque nomina distin¬ 
guere. Itaque telephonum est id instrumentum, quo quisque cum absente te- 
lephonice colloqui potest, sed telephomum is est «locus», ubi officia, quae ad 
colloquia telephonica pertinent, praestantur et telephona singulorum inter 
se conjunguntur. 

Eadem fere distinctio discretiove spectat ad telegraphum et telegraphium. 
Scribitur quidem non raro telegraphium, quasi TYjXe graecum et graphium lati- 
num coagmentata sint in unum 46 . Alibi legitur telegraphus vel telegraphos, 
cum neograece dicatur •njXeqpacpix; 47 . Tamen Josephus Maria Mir, qua pollet 
scientia sagacitateque, argumentis firmis demonstrat nomen telegraphi recte 
fictum non esse generis masculini sed neutrius 48 . Ergo est telegraphum id 
quod hispanice et lusitane et italice dicitur teligrafo, francogallice tkligraphe, 
anglice telegraph, germanice Telegraph (seu Fernschreiber). Id autem quod tele- 
grapho nuntitaur, quod opus telegraphetae 49 (seu telegraphistae) perpetrant, 
nuntius telegraphicus dicitur seu nuntium telegraphicum seu telegramma. 
Sed ipsa sedes, ubi talia ministeria mandantur et eis explentur, qui certiores 
alios telegraphice, id est quam citissime, facere desiderant, neograece dicitur 
TY]XeYpa<peiov (effertur tilegrafton), unde latine dicatur telegraphium 50 . Ii igitur 
telegraphium adeant necesse est, qui sive necessitate sive necessitudine com¬ 
moti ad absentes nuntium telegraphicum transmittere 51 coguntur. Quod 
negotium mandatum telegrapho telegraphetae tam brevitati quam perspicui¬ 
tati verborum intenti scitissime exsequuntur, atque id quidem sive per duc¬ 
tus telegraphicos (id est telegraphice) sive per undas aetherias (id est radio- 


45. Cf. ThLL II 1600, 41-43: Vitr. 9, 8, 4 aquarum expressiones «utomatopoeetasque 
machinas. 

46. Cf. Bacci, Lexicon 3 f p. 647 

Cf. ThLL III 1377, 24: Rufin. hist. 1,1,4 quaecumque igitur proposito operi convenire 
credidimus ... in unum corpus redigere et coagmentare temptavimus. 

47. Cf. Rituale Romanum , typis polyglottis Vaticanis anno 1957 editum, ubi tit. IX, 
cap. 9, n. 24 leguntur haec: Benedictio telegraphi (tit.), Clerus ... procedit usque ad statio* 
nem telegraphi. Sacerdos ... aspergit telegraphum aqua benedicta. 

48. Cf. Pal. Lat. 26 (1956) 169 (hic libellus - id quod valde doleo! - mihi deest); 27 
(1957) 88 sq.; 30(1960) 28 sq., adn. 4; 32 (1962) 410. 414. 

49 Neograece dicitur tr]X€7pcMpi7Tr}c; quod nomen a verbo graeco fpwpem (i. e. *fpd(pu)), 
quod est dialecti Attidis, ducitur: Henrlci Stephani Thesaurus Graecae Linguae, tom. III (Graz 
1954), p. 782. 

50. Hispanice oficina de teUgrafos, italice ufftcio telegrafico, francogallice bureau du ttltgra - 
pke, lusitane esta^ao telegraphtca, anglice telegraph office, germanice Telegraphenamt. 

51. seu telegraphare, Cf. Vn. Lat. N. 11 (Sept. 1960), p. 69*72 

telegraphice). Denique, cum sit sermoni dilucido et orationi pressae prospi¬ 
ciendum, curandum videtur esse, ne confundantur inter se teUgraphum et 
telegraphium. 

Scribebam mense Novembri anno MCMLXII. 

Caelestis Eichenseer, O. S B. 


ADNOTATIUNCULAE 


Maxime laudandus est P. Caelestis qui in tractandas latine res nostrae aetatis 
totis viribus incumbit, idque versatili facit scribendi rotione ac sagaci illo sensu seu 
instinctu quo ductus lexica perscrutatur antiqua ibique reconditas invenit voces 
—quae novis rerum inventis commode aptentur—, aut vocabula ab aliis studiose 
reperta, omni posthabita dubitatione, securus fidensque adhibet. 

Dilaudandum propositum; utinam et alii in eandem ingrediantur viaml, est 
tamen modus servandus ne fines imprudenter transgrediamur. Ut ipse sedulo facit, 
loci afferantur oportet probatique auctores —qui voces novas aut novandas ad¬ 
hibuerunt—, ex iisque argumenta ad vocabula accipienda aut reicienda eruantur. 

Nunc vero quod ad substantiva telephonum ■ telephonium et telegraphum 
- telegraphium spectat nonnulla legentibus —ne confusio oriatur— explicanda 
censeo. 

Primum (cfr. PAL. LAT. 26 (1956) 149) telephonum, telegraphum, stilogra- 
phum, dactglographum, cet. scribenda proposui quo et etymo graeco distinctius 
voces responderent et confusio cum substantivo graphium, facile orienda, vita¬ 
retur. Deinde cum ipsos voces studiosius investigarem et cum aliis lirguae latinoe 
conferrem id nactus sum multa esse vocabula quae adjecta littera -i- quasi molli¬ 
rentur (cfr. PAL. LAT. 27 (1957) 88). Qua ducti ratione, nova illa fingentes nomina 
latina, eadem flexione nos mollire posse statuimus (telephoriium, telegraphium, 
phonographtum, cet.), ut clarissimi viri Card. Bacci, Egger, Springhetti, aliique 
fecerant. 

Illud tamen animadvertendum haec voca bula non o nomine « graphio » ori¬ 
ginem ducere, sed a verbo graeco Ypatpu» (cfr. PAL. LAT. 26 (1956) 168); quod ety^ 
mon Emmus. Card. Bocci in suo praeposuit lexico: «Telegraphium, ii, n. (x^Xe = 
in lontananza — •fP < *'-P a) = scrivo)»", «Phonographium, ii, n. (tptov^ = suono — 
usfpacp Yp<*'fu> = scrivo)»; sed deinde has voces cum explicat, addit: «Vox enim 
«graphium» seu stilus habetur apud Ovidium,Senecam et alios,ac significat apicem 
ferreum ad scribendum aptum...» (cfr. Lexicon, s. v. lonograto, telegrato); quod 

sane priori proposito etymo non convenit, et in nonnullis substantivis vera aderit 
nominis iteratio seu tautologio, ut in stilographio = «stilus» = graphium r 
«graphium» = graphium. Illa vero etymologia —a v. fpd^ci)— perspicuis decla¬ 
ratur verbis a cl. v. J, Corominas (Diccionario critico etimologico de la lengtia 
castellana , s. v. tele-: «Telegrafo [Acad. ya 1817], voz creada enFrancia en 1794, 
con 'escribir'»; «Estilografico, tomado dei ingl. stglographic [1880], hoy 

poco usado, compuesto de stilus 'punzon de escribir' y *fpdtpc» 'escribir', en el sen- 
tido 'que escribe a manera de stilo'»). 

Ex his igitur stilographum - stilo graphium, telegraphum - telegraphum, 
dactglographum - dactglographium, cet. adhiberi posse censuimus, veram ta¬ 
men vocum etymologiam ante oculos habentes, quae certo est a v. *fpd<pa>. 

Nunc autem P. Caelestis alia incedit via et telegraphum proponit et telegra¬ 
phum, telephonum et telephonium: sensu tamen alio; nam in illa prima harum 
vocum explicatione -i- littera vocalis erat unionis et ideo brevis; nunc vero 
proponitur a diphtongo graeca et deductum: neque a v. fpdcpco neque a graphio 
procedit, nam latini scriptores graphium dixerunt (cfr. ERNOUT-MEILLET, Dict . 
etgmolog. de la L lat , s. v,). 

Nihil obstat quominus nomina proposita a P. Caelesti ejusque argumento, a 
similibus verbis deducta, plane accipiamus; sed exitus ille -i- = et non in omnibus 
induci potest nominibus, sed in his tantum quae locum significont; scribendum 
igitur et enuntiandum stilographum - stilographium ; sed telegraphum, tele- 
phonium [= «locus, sedes telephoni, telegraphi»], cet. 


JOS. M. MIR, C. M. E 

Reverendo P. J. M. M ir, Fr. Basilius 0. S. B. s. d. p. 

Post nimis longum silentium (tam celeriter fluit tempus!), nunc tandem 
tibi gratias agere possum de illa epistula quam mihi longam et doctam et 
amicam proximo anno miseras, in qua ostendebas quomodo nomina virorum 
ac mulierum latine vertenda putares. Qua de re propter temporis inopiam 
mihi licuit in Vita Latina quicquam scribere. 

In proximo Vitae Latinae libello legere poteris primam partem hujus 
commentationis quam tu nosti amicum Clementem J. Mysca mecum scribere 
voluisse «De telecommunicationibus acusticis». Illam et latine et perspicue 
scribere conati sumus. Res sane difficilis, in qua fieri non potuit quin men¬ 
dosa quaepiam irreperent. Si quid ergo vel parum latine vel nimis obscure 
scriptum inveneris, ea de re certiorem me facias rogo, tuas animadversiones 
grato animo accepturus. 

Ad vocem gallicam tinformation » quod attinet, per eam non id significa¬ 
vimus quod quaeritur, sed «quod nuntiatur». Rem igitur mature perpenden¬ 
tes, usurpandum censuimus tum vocabulum «nuntius -ii», tum participia 
«nuntia -orum» (pl. n.) vel «nuntianda -orum». 

His autem diebus alia vox magnam mihi praebet difficultatem. Nescio 
enim quomodo latine dicam id quod gallica voce ttimbre* dicitur (v. g.: le 
timbre d'un son tient d des sons harmoniques qui coexistent avec le son fondamental; 
h timbre de la flute est essentiellement different de celui du hautbois; je reconnais le 
timbre de sa voix). In lexicis et sonitum et tinnitum inveni, sed revera neutra 
vox satis apta videtur. Putavi etiam me uti posse aliis verbis ut colore vel so¬ 
nore: quod enim gallice dicitur ttimbre » est quasi «vocis vel soni color»; sed 
haec mihi nimis poetica visa sunt. 

Ulterius progredienti alia mihi occurrerunt, qualitas (vide Quintilianum, 
11, 3, 5), character, natura, sonandi modus, vocis genus... Quintiliani auctoritate 
motus, heri ad «qualitatem» inclinabam. Hodie autem ad «naturam» potius 
accedere videor: quae est enim soni alicujus natura, nisi id quod gallica voce 
ttimbre » indicamus? Attamen nondum potui satis firmiter judicare, adhuc 
anceps haereo. Hac de re mea vehementer interest scire quid tu sentias, 
auxiliumque tuum mihi non defuturum spero. 

Chartulam vestram nataliciam laetus accepi. Virginem Matrem cotidie 
oro pro te aliisque Patribus qui mihi amici sunt et pro tota familia Claretia- 
na. Palaestram Latinam saepe in mente, saepe in manibus habeo, utilissi- 

mos sane commentarios, quibus exopto ut augeatur hoc anno lectorum nu¬ 
merus. 

Vale in Domino, carissime Pater, eumque pro me fideliter ora. 

Ser. Dorniae, id. jan. anni MCMLXIII. 

Jos. M. Mir, C. M. F., Fr. Basilio, 0. S. B. salutem pl. 

Quae cum amico Clemente scripsistis libenter legam cum in Vita 
Latina prodierint. 

Quod vero diligenter curas ut locutiones vernaculae difficiliores recte in 
latinum convertantur, plurimum gaudeo. —Neque a vero te abesse credo 
in illa voce gallica timbre latine reddenda. Quid autem ego sentiam, paucis 
absolvo. 

Sonor: est ipse «sonus» et a poetis praecipue usurpatur. 

Natura: qua non nihil amplius, quam tu intendis, significari videtur; 
nam natura res ipsa constituitur; illud autem timbre est tantum «qualitas». 

Qualitas: vocabulum a Cicerone fictum quo significamus 'quales' sint res 
— ut in voce: «exilis, tenuis, suavis, splendida, aspera» —: quae sunt virtutes 
seu vocis qualitates. — Virtus igitur adhiberi potest et qualitas. 

Genus: saepe aptissima erit vox ad hanc notionem reddendam. 

Color: cum multa sint apud veteres quibus 'color' per translationem ap¬ 
tetur, haud a latinitate absonum videtur hoc verbum ad vocem transferre. 
Romani tamen has metaphoras —quae ipsis audaciores erant— quibusdam 
temperabant verbis (quasi, quaedam quasi). 

Quae autem sequuntur locutiones paululum luminis in hac voce red¬ 
denda fortasse Infundent; scis enim saepe, quae nos substantivo (abstracto) 
exprimimus, Romanos in adjectivum transferre: 

splendor vocis, timbre claro de voz, timbre limpido, 

sonus vocis, timbre sonoro, 

vox citra, timbre claro, 

vox plena, timbre sonoro, 

vox suavis timbre de voz agradable, simpdtica, 

vocula; vox exigua, timbre de voz ftnisima, 

vox splendida, timbre metdlico de voz, 

vox clara, timbre sonoro, 

vox dulcis, lenis, timbre dulce de voz, 

vox grandis ec plena, timbre viril, 

vox absona, timbre desentonado, 

vox aspera, timbre desagradable, 

vox subrauca, timbre enronquecido. 

Haec sunt quae tecum raptim communicare volui tuisque humanissimis 
respondere litteris. 

De amicitia operaque conjuncta vestra cum Clemente mirum in modum 
gaudeo. —Valeatis, fratres. 

Scr. die 26 m. Januarii, anno 1963, Barbastro. 

Josephus ljsewijn Josepho M. Mir suo S. P. D. 

Quod tam diu a me nihil accepisti, causa imprimis erat valetudo... Hoc 
autem tempore ad meliorem sensim statum redeo. 

De «a urantii» nomen videsis quae protulit Carclus Egger in ccn.ir.en* 
tariis q. t. Latinitas, 6 (1958), pp. 149-150. Cujus verbis adsentiri velim, 
nisi quod •malum arantium» pro «malum aurantium» dicere malit, propterea 
quod vocabulum non ab «auro» ductum sit (ut vulgo creditur) sed a no¬ 
mine quodam persico. Contra dixerim «aurantii» formae usum ita in sermo¬ 
ne latino invaluisse (eam enim semper ponunt botanici et pharmacopolae in 
medicamentorum formulis: e. g. «aurantii succus, aurantii oleum», cet.), ut 
emendatio «etymologica» satis videatur inutilis. Aliter enim voluit usus, 
Quem penes arbitrium est et jus et norma loquendi! Sic etiam, ni fallimur, judices 
Hoeufftiani opinati sunt, qui Henrici Schnur carmen, ex quo versiculos lau¬ 
davimus, probaverunt J . 

Quoniam quaestio de «aurantii» nomine nunc proposita est, rogare te 
velim quomodo latine appellari debeant alia quaedam «aurantiorum» genera, 
parvum illud dico «aurantiolum» cui nomen est vulgare «mandarins» et 
magnum id pomum, cortice luteo, amariore sapore, quod botanici citrum de- 
manam vocant, anglici autem «grapefruit», gallici «pamplemousse», vosque 
Hispani, si recte sciam, «toronja». Potestne appellari «aurantium decuma¬ 
num» an melius novisti tu nomen? 

Redeo tandem ad «decimionem» meum. Ac primum non convenit vox, 
quamvis latina, «decenn(al)is», quia teenager non adulescentem significat 
«decem annorum» (ut intellexisse videris), sed adulescentem cujus in anno¬ 
rum numero vox «decem» («-decim») auditur, eum itaque qui inter undeci¬ 
mum et undevigesimum suae aetatis est annum: Est igitur annorum un decim, 
duo decim, cet. Haec igitur ratio est cur a radice «decim-» novam vccem deriva¬ 
verim. Non placuit vox «denio», quoniam voces similes «unio, binio», cet. 
numquam hominem significant. Melior fortasse videtur «decennio», quam¬ 
quam potius ad puerum «decennem» quam ad ampliorem, qualem descripsi, 
adulescentiae classem hoc tempore a cantatoribus praesertim celebratam 
spectare puto. Quodsi iterum hanc quaestiunculam perpensare velis valde 
laetabor. Vale! 

Josephus M. Mir, C. M. F, Josepho ljsewijn, cl. v., sal. pl. 

Nunc tu me de intervallo litterarum fortasse accusabis; in quo tamen 
nulla incuria aut neglegentia fuit. 

Quae cl. viri Carolus Egger, J. B. Pighi (Latinitas, variorum scripta in la- 
tinum conversa, Mediolani 1955, p. 400-401), Card. A. Bacci (Lexicon 4 ) scrip- 

1. Cf. f»sc. superiorem, n. 181, p. 45. 

serunt, diligenter legi; eaque cum aliis probatissimis contuli scriptoribus, ex 
quibus —quanquam non omnia aperta luce illustrantur— tamen haec tibi 
propono verba quae seligenda putavi: 


narania ■ orange * arancia 

arbor vero (naranjo) 

limdn - limon * limone 
arbor (limoneroj 

mandarina - mandarine • mandarino 
arbor (mandarinero) 
cidra - citron - cedro 
arbor (cidrero) 
toronja - plamplemousse 

arbor 


arantium, pomum vel malum arantium; 

malum sinense; malum aurantium; 

malus arantia, citrus arantia; 

citrus sinensis. 

citrum amarum; citreum; 

citrus, citra. 

citreum nobile; citrus deliciosa; 
citru9 nobilis. 

malum medicum, malum assyrium; 
citrus medica, 
citrum decumanum; 
aurantium decumanum; 
citru9 decumana. 


Aurantium decumanum tuum accipere possumus ut nomen vulgare —vul¬ 
gatum aut vulgandum— quin herbariorum citrum decumanum neglegamus 
— ut in aliis nominibus technicis facimus—. 

Quod vero de arantio et aurantio dicis, plane tibi assentio; sed duo voca¬ 
bula scriptorum arbitrio tradi posse videntur. 

Ceterum, his diebus nondum adducebar ut decimionem tuum in thesau¬ 
rum latinum acciperemus; cum enim notionem, quam subtiliter definis, ante 
oculos haberem, a decennione non recedendum censebam; propius enim ad 
rem ipsam exprimendam nos accedere mihi videbatur si eum qui 1 decem annos 
expletos habet' —a decimo ad undevicesimum— decennionem potius quam 
decimionem tantum, appellaremus; aptiusque mihi videbatur conformatum 
verbum latinum (decennio) magisque aliis vocibus assimulatum; habes enim 
quod ad primam vocis partem decennium, decennovium (decennis), et quod ad 
exitum —quo actionis exsecutorem significemus: «homuncio, pusio, sannio, 
histrio, ludio, curio, decurio, centurio, tabellio...* 

Illum vero sensum —i. e. puer qui est inter decimum et undevicesimum 
annum— novae voci eadem ratione indimus atque in recentioribns linguis, 
in quibus haud raro tota rei notio non uno comprehenditur vocabulo, sed ex 
translatione, accommodatione, analogia, populi arbitrio vocis sensus tandem 
constituitur. 

Nunc vero nisi quia non nihil ipsa vocabuli conformatio repugnabat, 
tuam acciperem vocem —nam quae supra memoravi, tu in re expertus facile 
in tuam retorquebis partem et vocem. —Exspectemus igitur, aliosque nobis 
sapientiores audiamus. 

Quae de re addam, alia non suppetunt. 

Fac valeas nosque in Christo ama. 

Barbastri, die 28 m. martii, a 1963. 



DE QUIBUSDAM ITALICIS PEREGRINISQUE 
VOCABULIS LATINE REDDITIS 


Franciscus Aloise, in Pontificio Seminario regionis Calabrae litterarum professor, 
Josepho Mariae Mir, Palaestrae Latinae moderatori doctissime, s. p. d. 

Cum Josephus B... Nicot. et Trop. Episcopus, e Concilio Vaticano al¬ 
tero redux, neque in magnis latinis vocabulariis neque in lexicis recentiori- 
bus verba aggiornare, aggiornato, aggiornamento... invenisset, a me quaesivit 
quomodo ea e lingua vulgari in latinum transferri possent. 

Quod non tantum libenter feci; verum etiam, magna cum animi delec¬ 
tatione, alia vocabula inusitata, nova, peregrina, adventicia collegi et latine 
reddidi. 

Ad ea efficienda optimum latinitatis lexicon forcellinianum atque Nazolii 
Thesaurus Ciceronianus, in quibus paene omnia inveni, mihi non mediocri 
auxilio fuerunt. 

Cuncta quasi e Ciceronis operibus vocabula mutuatus sum, sed aliquan¬ 
do, cum nulla alia ad significanda panderetur via, ad alios latinitatis scrip¬ 
tores confugi. 

Ad aliquid autem novum vel dictu difficile significandum, circumlocu¬ 
tione usus sum, quod vero prudenter feci. 

Semel vel bis e graeco fonte voces, quae apud aureos auctores nuHae 
inveniuntur, hausi. 

Cum ea Palaestrae Latinae lectoribus utilitati fore existimem, tibi, 
humanissime et doctissime vir, vehementer etiam atque etiam rogo ut edas 
in vulgus atque quid de eis sentias aperte dicas. Si quid castas aures offen¬ 
dit, veniam mihi dato. 

D. Rhegii Juli, Kal. April. a. MCMLXIIl. 

Franciscus Aloise 


1. ACCA: non sapere unacca: in maxima omnium rerum ignoratione versa¬ 

ri. Cic. N. D. 1, 16, 43. 

2. AGGIORNARE: aggiornare la liturgia: hodiernis necessitatibus ritus 

accommodare. 

«Hodiernus», apud Ciceronem significat dei nostro tempo, dei presente 
tempo. Cic. Brut. 10, 39. 

Accommodare alqd alicui rei. Cic. De Orat 2, 38, 159. 

3. AGGIORNARSI: aggiornarsi nclla fitosofta: recenti philosophia mentem 

instruere. 

Recens veteri opponitur, et est nuper factus, qui nuper accidit, novus. 
Mentem instruere. Cic. Brut. 59, 214. 

aggiornarsi nelle lettere: recentium litterarum cognitionem capere. 
Cognitionem capere. Cic. N, D. 2, 56, 140. 

aggiornarsi nella cultura: ad recentes artes et disciplinas mentem con¬ 
formare. 

artes et disciplinae. Cic. Cael . 30, 72. 
mentem conformare. Cic. Fam. 1, 8, 2. 

4. AGGIORNATO: aggiornato nel diritto canonico: in recenti jure canonico 

instructissimus. Cic. Fin. 2, 17, 57. 

aggiornato in ogni campo: omnium recentium rerum cognitionem habere. 
Cognitionem habere. Cic. Fin. 5, 12, 34. 

5. AGGIORNAMENTO: aggiornamento nel diritto canonico: Juris Canonici 

codex ad doctrinam rocentem conformatus. 

6. ALISCAFO: linter, quae proprio machinamento acta, summa per aequo¬ 

ra volat. 

7. APERITIVO: potio, quae ante cibum sumitur, ut appetentiam laciat. 

Appetentiam facere. Plin. 19, 38, 3. 

8. ARGENTO VIVO: puer, qui neque umeris neque manibus neque pe¬ 

dibus consistere potest. Cic. Q. fr . 308. 

9. ARRUFFAPOPOLO: concionator. Cic. Cat. 4, 5, ubi Cicero videtur in¬ 

tellegere eum qui multitudinem concitat et seditionem movet. 

10. ASPIRAPOLVERE: instrumentum ad aspirandum colligendumque 

pulverem. 

11. ASSICURAZIONE: assicura 7 ione contra la morte, le malattie, la vecchiaia: 

societas quae, pacta pecunia, contra mortis, morbi, senectutis damna 
sarcit. 

Damna sarcire. Liv. 9, 23. 

12. ASSO: quello e un asso: ille est facile princeps. Cic. Cl. 5, 11. 

13. ASSOCIAZIONE A DELINQUERE mefaria societas. Cic. Cat. 1, 13. 

Impiorum civium societas. Cic. Fam. 1, 6. 

14. AVVENTURIERO: homo temerarius et audax. Cic. Inv. 1, 3. 

15. BEN MESSO: corpus bene constitutum. Cic. Tuse. 2, 6. 

16. BESTIA: sei una bestia! O hominem humanitatis inopem. Cic. Orat. 2, 

10, 40. 

17. BIKINI: parvum subligaculum. Cic. Off. 1, 35. 

18. BOLERINO: muliebris curta tunicula. 

19. BRUCIATA: gioventu bruciata: libidinosa et intemperans adulescentia. 

Cic. Sen. 9, 29. 

20. CAPONE: durus et agrestis homo. Cic. Orat. 43, 148. 

21. CAVALLERIZZA: virgo insidens aequo. Liv. 1, 2, 13. 

22. CICCIONE: pexus et pinguis homo. Quint. 1, 5, 14. 

23. CIN - CIN: bene nos!... 

«Bene» frequenter in precationibus et ominibus, quae a bibentibus 
fieri solent: cum accusativo aut dativo. (Forcellinius). 

24. COMUNISTELLI DI SAGRESTIA: qui, dum Democratiae Christia¬ 

nae se esse profitentur, communistarum more, aequationem commu¬ 
nionemque omnium bonorum cogitant. 

25. COSE FRITTE E RIFRITTE: communia et contrita. Cic. Orat. 1, 31. 

26. CUFFIA: uscir pell rollo della cuffta: impune egredi. Cic. De Urat. 159. 

27. DARLA A BERE: inanibus callidisque verbis alqud. alicui imponere 

Cic. Q. fr. 2, 6, 5. 

28. DITTAFONO: machinula quae voces imprimit et repetit. 

29. DIVO, DIVA, DIVETTA: in cinematographica arte singularis et qua¬ 

si divinus (divina) homo (mulier, puella). 

singularis et divinus in aliqua re. Cic. De Finib. 3, 2, 6; De Rep. 1, 29, 
45; De Leg. 3, 1, 1. 

30. ELETTRIZZARE: elettrizzare uno: animum alicujus excitare et inflam¬ 

mare. Cic. Har. resp. 19. 

31. ELITE: l'ili te della citta: primores. Tac. Ann. 2, 19. 

optimates. Cic. De Rep. 1 45. 

Civitatis primores et optimates. Colum. 12, 3. 

32. FIGLIA DEL SECOLO: puella, quae sine ulla cogitandi agendique 

ratione vivens, se omni dat libidini. 

33. FOLKLORE: alicujus populi consuetudinum, morum, rituum descrip¬ 

tio. 

34. FORCHETTONE: qui urbem (provinciam, rempublicam) quaestui 

habet. Cic. Off. 2, 22. 

35. FUSTO: un bel fusto: homo procerae staturae. Suet. Vesp. 23. — cat¬ 

laster (apud Vitruvium), si agitur de adulescentulo. 

36. GALOPPINO ELETTORALE: suffragator. Cic. Mur. 7. 

37. GATTA CI COVA: intus est equus Trojanus. Ccc. Mur. 143. 

intus insidiae sunt. Cic. Cat. 2, 5, 11. 

38. GIGANTEGGIARE: unus inter omnes eminere. Cic. Orat. 29. 

39. GOMMAPIUMA: materasso gommapiuma: culcita gummi plumis repleta. 

«Culcita», apud Forcellinium, est proprie id super quod dormientes 
quiescimus: materasso. 

40. GRATTACAPO: res ad patiendum tolerandumque difficilis. Cic. 

Tuse. 178. 

procurarsi grattacapi: molestis et operosis implicari. Cic. N. D. 20, 52. 
dare grattacapi a uno: alicui negotium difficile facessere. Cic. Fam. 3, 10. 

41. GR4TTACIEL0: palatium ad sidera ductum. 

«Sidus» hic designat ingentem altitudinem, per hyperbolem. Pro¬ 
pertius 3, 1, 57: pyramidum sumptus ad sidera ducti. 

42. INSIGNIFICANTE: uomo insignificante: nequicquam est in tali homine. 

Cic. Tuse. 3, 8. 

43. IUKE • BOX: phonographium machinale, quod, calculo in capsellam 

immisso malleoque represso, cantiunculam adt modos repetit. 

44. LEIT-MOTIV: versus intercalaris. 

«Intercalaris» proprie dicitur de die, mense, anno; sed translate etiam 
de versibus (Forcellinius). 

45. LINGUAFONE: linguarum cognitio per phonographium. 

46. LUNA DI MIELE: primae conjugii suavitates. 

47. NATO VESTITO: homo sidere dextro editus. Stat. Silv. 3, 4, 63. 

48. NULLATENENTE: inops et egens. Suet. Ner. 6. 

49. PAVONEGGIARSI: homo (mulier, puella) qui (quae), per viam ince¬ 

dens, impensius se sua delectat forma. 

50. RACCHIA: mulier indecora et provecta aetate. Cic. Brut. 34, 129. 

51. RISONANZA: le parole dei Sommo Pontefice ebbero risonanza in tutto il 

mondo: verba Summi Pontificis ab omnibus gentibus et nationibus 
audita sunt. 

quella sciagura ebbe risonanza in tuto il mondo: illa calamitas animos 
omnium gentium movit. 

52. ROMPICOLLO: adulescens perditus et dissolutus. Cic. Tuse. 4, 25. 

homo contaminatus, perditus, flagitiosus. Cic. Verr. 5, 58. 

tutto va a rompicollo: omnia raptim atque turbate aguntur. Caes. B. G. 

1, 5. 

53. SCALDALETTO: thermoclinium. Quae vox e graeca lingua: ftepfiatveiv 

et xXivt), calefacere lectum significat. 

54. SCIUSCIA': puer, qui, pacta pecunia, viatoribus calceos atramento 

oblinit. 

55. SENZATETTO: tecti inops. —Qui propter inopiam tecti in foro per¬ 

noctant. Cic. Dom. 30, 80. 

56. SFOLLATO: qui bello urbe excedit atque commigrat in loca tuta. 

Urbe excedere. Cic. Brut. 1, 15. 

Commigrare in loca tuta. Liv. 22, 11, 5. 

57. SFONDATO: rico sfondato: vir opulentissimus. Cic. Tuse. 1, 147. 

vir locuples et pecuniosus. Cic. Rose. Com. 15. 

58. SPAZZACAMINO: qui caminum verrit et purgat. 

59. SPOGLIARELLO: palam nudatio. Plin. 28, 19, 2. 

60. SPOGLIARELLISTA: puella quae paullatim inter spectantes cives 

sua nudat corpora. 

Nudare corpora inter cives. Cic. Tuse. 4, 33. 

61. VAMP: mulier quae omni lepore et venustate affluit. 

62. ZITELLONA: virgo aetate provecta. 

aetate provecta. Cic. Brut. 34, 129. 


Franciscus Aloise 


Josephus M. Mir, C. M. F., Francisco Aloise, cimo, litterarum Prof., sal. pl. 

Quod tam docte tamque prudenter in reddenda latine verba operam 
tuam contulisti, magnopere gaudeo tibique ex animo gratulor. 

Spero alias in eandem rem studiose te dediturum, ut novas, quae coti¬ 
die exoriuntur, res perspicuis appellemus nominibus. 

Pauca tamen, quae infra apposui, animadvertenda —dum raptim scri¬ 
ba—, censui. 

Vale, h umanissime vir. 

Die undevicesimo m. aprilis a. 1963. Barbastro. 


2 Hodiernus. — Krebs-Schmalz (Antibarbarus der lateinischen Sprache, 
Basel 1905) aliique negant hodiernus apud optimos scriptores id significare 
quod nos dicimus dei nostro tempo, dei presente tempo; nam «hodiernos mores» 
— «in hodiernorum scriptorum vulgus» non probant, ac sufficiunt *hos mo¬ 
res»— «scriptores qui nunc, qui hodie $unt>. -Nescio an nimium subtiliter... 

6. Aliscafo. — Tantam verborum redundantiam reprimamus oportet. 
—Nonne sufficeret alatam scapham? —Adjectivum alatus apud Vergilium (Aen. 
4, 259) et Ovidium (Fast. 3, 415) legimus. —Neque aliscapha mihi prorsus 
displiceret si quis hanc vocem in latinum induceret; scapham enim pro latina 
adhibent Cicero aliique scriptores, licet sit a graeco deducta, neque igitur vox 
hybrida habenda videtur. Recole similia: ali pes, ali pilus. 

7. Aperitivo. — Meliora habes: «propoma, atis; potio seu gustatio aper- 
tiva, [vinum] apertivum, gustatio, gustatiuncula». (Cfr. Bacci, Lexicon 4 et 

Pal. Lat. 31 (1961) 200-201; 32 (1962) 277 n. 10, 467 n. 69, 70). 

14. Avventuriero. — Mihi in raentem veniunt: «erro mira consectans; 
circumvagus eventus consectans». 

41. Grattacielo. — Memineris velim quae olim de hac voce scripsi: (cfr. 
Pal. Lat. 29 (1959) 148, n. 40) Septizonium (rascacielos, - gratteciel, ■ grattacielo): 
cfr. «caeliscalpium, sublimes aedes» (Cognasso, 11 latino, s. v.); «domus in 
nubila erecta» (Wagner, Dict. Hung. Lat., s. v. felhokarcold); «celsisimae illae 
aedes, quae caelum scabere (perficare) dicuntur. Assurgentes ad caelum ae- 

des; caelum perfricantes aedes (Bacci, Lexicon, s. v.). —Quae tamen locutio¬ 
nes, rei explicationem tantum esse videntur; quod si aedes pressius desig¬ 
nare volumus unaque simplici voce exprimere, Septizonium propono. «Sep- 
temzonium vel Septizonium» enim dicitur «aedificium Romae alte assurgens 
e septem zonis seu fasciis (cornicioni) cinctum, quae septem veluti moles 
aliam supra aliam decrescendo impositas referebant» (cfr. Forcellinium, s. 
v., et Rich, ubi vox uberius explicatur et depingitur). Cum vero numerus 
septimus (septem) sit numerus «absolutus et idem valet ac multi , plurcs> , et 
«numerus septenarius perfectionem quamdam contineat» (Forcellinium, s. 
v. septem et septembonus ), Septizonium idem est ac multas habens zonas, fascias, 
tabulata, quo multis rationibus celsissimis iis nostrae aetatis domibus conve¬ 
nit. Si ad hodiernas linguas designare mavis, «caeliscalpium» cum Cognasso 
dicere poteris». 

43. luke-Box. — Conferas quaeso quae de his ac similibus verbis (pho - 
nographium, cet.) hoc ipso in fasciculo animadvertenda patri Caelesti censui. 

54. Sciuscia , — Aptane vox erit nacca seu nacta , cujus est sensus 
«homo sordidam artem exercens, ut fullo*? —Translate de quovis sordidissi¬ 
mo et vilissimo homine dicitur» (Forcellini, s. v. nacca). 

58. Spazzacamino. — Sufficeretne caminorum purgator? 

J. M. 



COLLECTANEA 


ORDINATIONES 

ad Constitutionem Apostolicam «Veterum sapientia» 

rite exsequendam 

Constitutionem Apostolicam «Veterum sapientia» —qua par erat reve¬ 
rentia, oboedientia, aestimatione— accepimus, edidimus diligenterque illus¬ 
travimus (Cfr. Palaestra Latina 32 (1962) 313-331). 

Postea vero cum Sacra Congregatio de Seminariis et Studiorum Univer¬ 
sitatibus Ordinationes —quibus illa Constitutio Apostolica exsequi oporte¬ 
ret— ediderit, deque iis Ordinationibus nihil in Commentariis nostris de¬ 
scriptum sit, peropportunum duximus earum prooemium in lucem prodere, 
quo perspicue et definite continentur ac perstringuntur quae ad utilitatem 
ac vel necessitatem linguae latinae instaurandae spectant. 

Alias ipsas Ordinationes vel earum summarium evulgabimus. 


«Sacrum latinae linguae depositum, quod Petri Cathedra a primis saeculis 
sancte semper custodiit habuitque perspicuum venustumque unitatis signum 
ac veritatis christianae integre tuendae propagandaeque ac rituum sacrarum 
validissimum instrumentum, Ssmus. Dominus noster Joannes Pp. XXIII a 
neglectu et impugnationibus firmiter vindicavit, ac ratum in Ecclesia confirma- 
tumque edixit. Apostolica enim Constitutione «Veterum sapientia l », quam 
sollemni ritu die 22 Februarii sua ipsius manu subsignavit in Petriana Basili¬ 
ca, fundamenta jacit traditque praecepta quibus haec lingua Ecclesiae propria 
et cum Ecclesiae vita perpetuo conjuncta, in antiquum gloriae et honoris lo¬ 
cum restituatur. 

Quantum vero difficultatis et laboris instauratio haec praestantissima et 
necessaria habeat, cum ex praesenti studii ususque latinae linguae infelici 
condicione, tum ex locorum, temporum hominumque adjunctis, nemo equi¬ 
dem ignorat, eoque minus hoc Sacrum Studiorum Consilium, ut jam !n 
Epistola ad Excellentissimos locorum Ordinarios die 27 Oct. 1957 data 2 , 
animadvertit. 


1. Joannes XXIII, Const. Apost. Veterum Sapientia, 22 Febr 1962: A. A. S. L1V (1962), 
pp. 129-135. 

2. S. Congr. de Seminariis et Studiorum Universitatibus, Eplst Latinom excolere linguam, 
27 Oct. 1957: A. A. S., L. (1958), PP . 292-296. 

At vero non difficultatibus vinci, sed eas vincere nos docet vita fidesque 
christiana, ubi ardui aliquid, sed nobile et necessarium est assequendum. Si 
quid igitur adsidui operis et laboris hac instauratione efficiendum proponi¬ 
tur, id erit nostris conatibus incitamentum ad eos percipiendos fructus, quos 
merito Ecclesia a prompto et alacri singulorum animo —at eorum potissi¬ 
mum, qui ad haec suo tenentur officio— exspectat, his praesertim gravissi¬ 
mis vitae temporibus, quibus per universale Concilium Vaticanum II ad 
christiani populi unitatem assequendam confirmandamque tota adlaborat 
«Nunc maxime meminisse juvat —ajebat Summus Pontifex in sermone quo 
et Constitutionem de lingua latina promulgabat 3 — hujus linguae momen¬ 
tum et praestantiam, cum ea decurrant tenpora, quibus unitatis mutuaeque 
populorum conjunctionis necessitas acrius sentitur, nec desunt tamen im¬ 
prudentes ad eam infringendam conatus. Etenim latina lingua, a Latina 
Ecclesia adhibita etiam nunc potest, praesertim vero inter ejus sacros diver¬ 
sarum gentium administros, magno esse usui ad animos, exstinctis dissen¬ 
sionibus, reconciliandos. Magno et novis populis esse potest usui, qui civi¬ 
lem gentium consortium fidentes ingrediuntur, cum nullius gentis commodis 
bonisve sit peculiariter adstrlcta vel faveat, fons omnibus exstet perspicuae 
tutaeque doctrinae, sit iis ad intellegendum facilis, qui humanitatis studia 
peregerint, sit praecipue mutuae intellegentiae instrumentum atque magni 
pretii vinculum». 

Edocet nos Ecclesiae historia nullis difficultatibus non praesto esse re¬ 
medium, dummodo ejus necessitatis habeatur persuasio et omnium, sacro¬ 
rumque praesertim ministrorum, prompta docilisque accedat voluntas ad 
illud adhibendum. Quod idem ipsa latinae linguae vita probat luculentissi¬ 
me. Jacuit enim pluries latina lingua, temporum iniquitate veluti oppressa, 
at rursus floruit renovata semper, cum eam tota ipsa Ecclesia quasi commu¬ 
ne patrimonium, sanctum ac venerandum, sollicite defenderet ac strenue 
sustenta ret. 

Instaurari potuit pluries, cum magis etiam quam nostra aetate jacebat, 
ut, post merovingiam barbariem, potuit in Gallia per Pipinum et Carolum 
Magnum albescente saeculo IX; potuit iterum saeculo XII altius insurgere ac 
fieri mirabile Philosophiae ac Theologiae vehiculum; potuit praecipue saecu¬ 
lis XV-XVI ita renasci et extolli perfectissima, ut Ciceronis Augustique 
aetas reddita nobis fuisse videretur. 

Potest igitur etiamnunc instaurari, si debitum huic studio tempus ac 
potiores partes tribuantur nec tot aliis obruatur ac paene suffocetur discipli¬ 
nis, quae in publicis scholis succrevere; si ratio docendi magis ad illam anti¬ 
quitus traditam accedat, ita ut usus loquendi scribendique latine compare- 


3. Cfr. A. A. S. LIV (1962), pp. 173 175. 

tur; si praeceptores bene parati, latinae linguae cognitione et usu experti et 
paedagogicis dotibus instructi, ex dissitis etiam locis —ut a latinitatis in* 
stauratoribus saepe factum esse constat— accersitl, ad hoc munus designen¬ 
tur; si latinae linguae exercitatio privatim et in peculiaribus scholis conti¬ 
nuetur etiam inter altiora studia ecclesiastica, et in his praescriptus hujus 
linguae usus religiose servetur; si omnis in ea docenda discendaque ponatur 
cura, industria, alacritas, quales in rebus maximi momenti et pretii solent ac 
debent adhiberi; si, denique, ac praecipue, summum Ecclesiae bonum spec¬ 
tetur et certa ac firma Summorum Pontificum voluntas attendatur eique 
prompta oboedientia ac debito obsequio obtemperetur. 

Hoc Sacrum Consilium Seminariis et Studiorum Universitatibus prae¬ 
positum, prompto animo obtemperans mandato Constitutionis Apostolicae 
«Veterum sapientia», omni sedulitate accuravit hujus linguae docendae dis- 
cendaeque rationem, idoneam sane ad ejus instaurationem plene et efficaci¬ 
ter consequendam. 

Has igitur Ordinationes Seminariis, Universitatibus et Facultatibus stu- 
diorum ecclesiasticorum tradit easdemque religiose servandas praescribit». 



] O H A N N I XXIII 

UNIVERSALI PATRI ET MAGISTRO 


UNDIQUE PASTORES VENIUNT AD LITORA TIBRIS 
ATQUE TUUM SOLIUM PONTIFICALE PETUNT. 

TE DUCE CONCILIUM PERAGUNT TE VINDICE LEGES 
CONDUNT UT VIGEANT RELLIGIONIS OPES. 
GENTIBUS UNA FIDES PIETASQUE SIT OMNIBUS UNA 
CUNCTUS CHRISTICOLAS CONGREGET UNUS AMOR. 
O UTINAM NITEAS PETRI VENERANDA CATHEDRA 
GENTIBUS UT LUCIS NOCTE NIGRANTE PHARUS. 

FRANC1SCUS ALOISE 


EPIGRAMMATA 


I. Te non tangent vermes cum tua viderit ossa: 

Vermes inter se prandia nulla tenent. 

II. Ut cineres Fusci tetigerunt fluminis undam. 

Mortuus est piscis pulvere pestifera. 

III. Nunc lippis notum est, ut terra rotunda putetur 

Bernardo pingui non opus esse libro, 

IV. Tingit amica mea os redolente rubore genasque: 

Parcae extrema soror nam, nisi picta, patet. 

Josephus Tusiani 


EPIGRAMMA LEONIDAE ALEXANDRINI 
(Anth. Pal IX, 354) 

Quem Mars territus ipse non cecidit, 
Nunc me interna petit lues et angit. 
Mucro, haec viscera ini; luem fugabo 
Nunc dextra moriens ut ante Martem. 

EPIGRAMMA SANCTI GREGORII THEOLOGI 
(Anth. Pal VIII, 21) 

Margarita parva certe est, at quae gemma pulchrior? 
Est urbs parva Bethlehemum, quae fuit Christi copax. 
Sic eram gregis dux parvi, sed gregis vel optimi; 

Quem precor, mi care fili, tu probe custodias. 


EPIGRAMMA DIOSCORIDIS 
(Anth, Pal. VII, 434) 

Octo dedit natos saevo Demaeneta Marti; 

Octo tegit notos unicus ecce lapis. 

Nec fudit lacrimas, haec tantum verba profata est, 
«Sparta, tibi genetrix pignora tot peperi». 


EPIGRAMMA SIMONIDIS LATINAE REDDITUM 
(Anth. Graec. VII, 647) 

Sic adfata piam moriens pia filia matrem, 

Et collo circum bracchia cara dedit; 

«Hic maneas cum patre, tuosque alat altera canos 
Edita mox virgo, gratior illa deis». 

Mancunii. Herbertus H . Huxley,. 


I. NELUARANCETO 

Le ninfe d'oro 
Offron le mammellette 
Di tra le fron de. 

’Ev tcetoXoi; Nuji^pat rcapfyetv xaXa ^aXa iCE<pavxai. 

II. INCANTESIMO 

Notte di luna. 

Ne chioccola d’argento 
Nelle fontane! 

OupavdOi icXrjOooaa jiaXtaxa acX^vr]. 

'Ev u$u)p dpfopeov fe pcet. 

Scripsit: Prof. Marius Chini 


III. POETA 

Rivo, tu canti, 

E nessuno ti vede 
In mezzo alEerbe. 

xaflapct xprjvr), Epic60i)v xaXov afcit;, 

'Ev jjiaXaxat; xoiai; dXXa oe 8'ouxo; op^. 

IV. DI NOTTE... 

Una canzone 
Nella gran pace. Forse 
Canta Ia luna? 

Noxio; sv etprfvj) 'cov e<piV 6 P ov % v <> v dfxo6a>. 
aSei dic' oupavdGiv pa oeXava jxcXo;; 

Vertit: F. Aloise 

Carmen 


IN QUINQUAGESIMUM DIEM ANNIVERSARIUM 
BREVIS APOSTOLICI «RELIGIOSAS FAMILIAS» 

CARMEN 


Vates ut olim doctus Horatius, 
nunc ipse poscor pessimus omnium. 

O dulce solamen poetae, 

Virgo Maria, veni citato 

cursu et silentem jam nimium diu 
carmen latinum barbyton edoce 
MATRI RECOLLECTAE dicandum 
cujus ego recinam triumphum. 

Quis credat? Io Praesulis Africi 
normam professi, credite gaudio 
plenum diem vobis micasse: 

quinque decennia sunt peracta 


Septena proles incipiat Matris 
(nec cesset unquam) promere glorias, 
quae mira pro Christo pericla 
vicerit, Historia tacente! 

Ergo Parenti plaudite, posteri, 
ejusque nomen dicite nobile: 

MATREM RECOLLECTORUM ubique 
carminibus celebrate dignis. 

Laudate sanctum Pontificem Pium, 
hanc qui supremis juribus ORDINIS 
donavit, et complet superna 
continuo benedictione. 


ex quo magister summus et arbiter 
mundi perenni tollere gloria 

dignatus est almam Parentem, 
pulvere quae jacuit sepulta. 

Totus resultet laetitia nova 
perfusus orbis dum memorat BREVE, 
quo jure pleno fit, Piorum 

Pontificum decimo probante, 

alter virorum coetus Episcopi 
Hipponis. Io! Post tria saecula 
duros labores et decora 

gesta Deusque hominesque 

[plaudunt! 

Scr. Lucronii, in Collegio Apostolico San 

Fr. EUSTASIUS 


Tanto patrono Mater amabilis 
grates rependens, sollicita prece 
poscat RECOLLECTOS ut ipse 
protegat atque gubernet omnes. 

Alto ex Olympi vertice filias 
septem benigno lumine respice, 
exempla quae jurant avita 
conspicuis renovare factis. 

Quaesita nostris pectoribus bona 
et fausta per te, SANCTE PIE, afferat 
quinquagies annus volutus, 

quem celebramus amore vincti. 

i Augustini. 

MARTIN, a V. de Columna, O. R. S. A. 



REJICULA AMOLIAMUR 


Interdum accidit ut usque ad nauseam vulgares voces in quibusdam 
scriptis offendamus, quales sunt «interesse» pro usura reali, pro verus, solidus 
«realizzare» et aliae ejusdem furfuris. 

Commutatio saepe modicam diligentiam, quae facile vertitur in consue¬ 
tudinem, postulat. 

Realizzare. — Videlicet italicam aut certe neolatinam coquinam redolet 
verbum «realizzare». 

Num vox inducitur eo quod veteres latini hanc notionen nunquam pro¬ 
tulerint? Quid falsius? Quid magis cum veritate pugnat? 

Augustinus. — Missis illis antiquis luminibus latinarum litterarum, ve¬ 
niamus ad Augustinum, cujus sermo, praesertim in libris, haud minimi fa¬ 
ciendus est. 

In libro enim decimo septimo de Civitate Dei, capite octavo sub medio: 
«Sed eadem sua persona, inquit, per umbram futuri (Salomon) praenuntia¬ 
bat etiam ipse Christum Dominum nostrum, non exhibebat ». Quid sibi vult 
haec vox «exhibebat» quae umbrae et praenuntiationi opponatur? Fortasse, si 
percurras universos vocum indices etiam eos qui Bonis Auris, Vasintoniae, 
Petropoli vel Trofii editi sunt magnae molis, nullus aperte dicet verbum 
exhibendi idem declarare quod italicum «realizzare». Sed quid inde efficies? 

Num totam latinitatem dictionaria complectantur? Non mihi videntur. 
Lexicographi saepe manci sunt uti etiam grammatici. Nolo praecipitare sen¬ 
tentiam, ut tenaciter asseverem ibi *exhibebat» significare idem ac «realizzare» 
barbaricum, at elementa perpende: ex-habebat. Quid autem hoc nisi quod 
dico? 

Verum cogitavitne Augustinus elementa ex et habebat dum scribebat? 
Quidni? Talis ingenii granditatem nihil fugiebat. Magis perspicua est signi¬ 
ficatio duorum locorum ejusdem libri et capitis: «... ut evidenter appareat 
—inquit— quod in illo (Salomone) figura qualiscumque adumbrata sit, in 
autem (Christo) ipsa veritas praesentata ». 

Et fere continuo: «Quidni Christo videmus impleri?». 

Hieronymus. — Aut Doctor Maximus hunc sermonem (realizzare) mente 
gerebat aut non omnino absimilem scribens: «Virgo, Spiritus Sancti mune¬ 
ribus, simplicitatem columbae in omnibus repraesentans» (In festo Imm. Con¬ 
ceptionis). Huc pertinet quod Concilium Tridentinum docuit, Missam esse 
repraesentationem Sacrificii Crucis, non tamen cruente. 

Mille, Sescenti. — Benedictinus sodalis Flander, in latinitate castiga¬ 
tissimus —et nonnunquam religiosior— et Pater Franciscus Wagner hujus 
litteraturae generis peritissimus carpunt eos qui utuntur numerandi voce 
mille, milies, pro «sescenti» quando quis numeri magnitudinem efferre vult 
non definitam, quod graecis est jioptot, |ioptdxi<;. 

Me vocem mille in brevissima Ciceronis epistula, hoc sensu memini in* 
venisse. Utrum sit instar corvi albi annon, ignoro, sed fortasse in oratione 
familiari probanda est vox. 

Qui plura noverit, proferat. 

Quod ad me attinet rei nodum caedere tentabo. 

Ciceronis temporibus et antea fuit supputandi ratio denaria (el sistema 
decimal) cujus summus numerus erat mille. Quid ergo mirum si pro «innu¬ 
merabilis» dicebant «mille». 

Attamen priscis temporibus in usu fuit etiam sexagenaria supputatio 
(el sistema sexagesimal), cujus summus numerus fuerit «sexcenti». Haec vide¬ 
tur fuisse causa cur pro tplurimi» a latinis adhiberetur sexcenti vel sescenti. 

Haec et priora quasi conjiciendo persecutus sum. Faxit Deus ut multo 
plures quam nunc usque his rebus investigandis vacent. 

Postridie nonas februarias. 

Bernardinus Fontanini, O. S. B. 

Certaminis Vaticani VI' exitum lectori significamus. — Cum ab octo 
judicibus quibus constat Consilium edendis Commentariis, qui Latinitas in¬ 
scribuntur, nullum latinae linguae peritorum, qui soluta oratione certarent, 
scriptum praemio dignum esset aestimatum, prius praemium nemini est de¬ 
latum; alterum Joanni Ambrosi adjudicatum est commentatione cui est appel¬ 
latio tln humanae consortionis vita et historia obscurus tenuiorum labor». Laude 
etiam digni sunt habiti Josephus Morabito cujus opus est tjoannes Pascoli et 
Franciscus Sofia Alessio» atque Sophia Brianza cui commentatio est index «De 
vita, moribus et scriptis B. Camillae Baptistae a Varallo». 

Ex ordine poetarum aureo nummo Ulynthus Pasqualetti decoratus est 
cujus poemati est titulus tRecentior ornithon»; argenteo autem nomismate Jo¬ 
sephus Morabito est donatus ob carmen quod « Audax hominum genus» dicitur. 

Ex ordine discipulorum Othonius Cantore ob commentationem cui index 
* Aliqua tandem de araneis verba» nummo argenteo donatus est, laude vero 
dignus ductus est Cajetanus Dolcimascolo cujus commentatio appellatur «De 
latinitatis institutione colloquium». 

Omnibus petitoribus de praemio vel laude qua decorati sunt ex imo 
gratulamur. 

—Linguae latinae cultoribus —ubique terrarum sunt— septimum Cer¬ 
tamen Capitolinum proponitur, quod —uti fieri solet— in duos ordines 
dispertitur: quorum alter magistrorum est, in sermone latino peritorum, al¬ 
ter vero altiorum scholarum alumnorum. Priores petitores soluta vel vincta 
oratione, alteri soluta tantum oratione certabunt. Tempus quo specimina 
mitti possunt Cal. Jan. anno 1964 exibit. 

Consociatio Hispanica Studiorum Classicorum Certamen Nationale 

instituit ut praemio donet eos qui —a die 30 mensis Septembris anni 1961 
thesim ad lauream vel anni 1962 ad licentiam— lucubrationem legerint. Ne- 
cesse est ut scripta seu argumenta ad praemium obtinendum de rebus sint 
classicis. Duo erunt certaminis praemia: alterum —quinque milia pesetarura— 
quo thesis ad lauream optima donabitur; alterum —duo milia pesetarum— 
quo thesis illa ad licentiam decoretur quae a judicibus, ad hoc electis, praes- 
tantissima omnium sit aestimata. 

Tempus ad scripta mittenda aptum pridie Cal. Octobres hujus anni 
exibit. Praemia vincentibus in sollemnissima caerimonia donabuntur. 

Paucos abhinc menses inscriptio in ipsa obelisci Vaticani basi inci¬ 
sa —quae peritorum permagni interest— a cl. viro Philippo Magi inventa 

est. Qui obeliscus Caji Caesaris Caligulae imperatoris jussu, ex Aegypto 
Romam transvectus est ut —maximum spinae circi romani ornamentum — 
Augusto et Tiberio superioribus imperatoribus dicaretur. Inscriptionis ver¬ 
ba, quibus Cornelium Gallum Cnaei filium Forum Julium exegisse comme¬ 
moratur quaeque doctissimus investigator Philippus Magi optime interpre¬ 
tatus est et illustravit, legite: 

JUSSU IMP CAESARIS DIVI 
C CORMELIUS CN F GALLUS 
PRAEF FABR CAESARIS DIVI F 
FORUM JULIUM FECIT 

Si de inscriptione, lector humanissime, plura —quae tibi certe maxime 
arridebunt vis scire, Commentarios adi quibus est index <Studi Romani* (mens. 
Jan.*Febr. anno XI, n. 1. 1963, pag. 50). 


Postremum fasciculum (n.° 38) commentariorum qui «Esludios 
clasicos» inscribuntur, quique Vergilio poetae dicantur, libentibus animis 
salutamus. Plurima in eis eaque eximia de Vergilio invenient lectores quae 
jucunditate summa et eruditione eos afficient. 


En summarium: A. Ball: «De Vergilii ico - 
nographia;» A. Garcia Calvo: •De carminis 
heroici actoribus»; S. Marlner: •Trajectus lora» 
(Verg. Aen. II, 273); V. E. HernSndez Vlsta: 
• Prooemium casus Priami mortis: commentatio $fi- 


Itslica >, A. Magariftos: *Plura de initio libri IH 
Georgicon et Aeneidos»; J. Jimlnez Delgado: 
• De Vergilii hexametro»; V. J. Herrero: •Vergi - 
lius et latini sermonis appellatio»; J. A. Enri- 
quez: tDc sermone poetico Augusti aetate». 


Pro Lingua Latina tutanda et fovenda — Licet semel iterumque de 
re jam locuti simus —crebro certe perinde ac si surdis auribus caneremus— 
non dubito quin haec nuntia, quae ab amico gerundensi accepimus, tibi 
quoque, lector maxime futura sint cordi. 

Amicus asserit latinum sermonem, ctim ad plurima, praesertim quae ad 
disciplinas spectant, usitatus sit. vivam, non mortuam esse linguam. 


En discriptio nonnullorum elementorum 
chimicorum: Acidum Stearinicum (Cl2 H35-CO); 
Actdum Benzoicum pro analysi (C6 Hs-COOH); 
Kalium bromatum (Br. K.)... 

Congressibus lingua latina generatim, ut 
instrumentum fere unum communicationis 
iiicernacionalis, proponitur. In Conventu qui 
de physlci9 Oeniponre coactus est, cum doc¬ 
tissimus Pater Pufiuia commentationem ger- 
manice haberet, neque vir quidam gallus 


quidquam intellegeret, pater - acroasi miran¬ 
te— lingua latina facili, venusta cemmentatio 
nem legit. 

Anno 1959 cum ex omnibus gentibus 
Communistarum Juventus Viennae convenis¬ 
set ut magnificum ageret festum, in quo in¬ 
dumenta, cantus, chori, ritus, saltus... exhi¬ 
berentur, legatus orationem auspicalem pri 
mum latine, po9tea gallice habuit. 


—Nuper per televisionem gallicam certiores facti sumus clarissimum 
virum eruditissimumque poetam et philologum hispanum Damasum Alonso 
doctorem •honoris causa» in Universitate Oxoniensi renuntiatum esse. SoL 

lemnis contio qua cl. scriptor tanto affectus est honore, lingua latina ab ipso 
Universitatis Praeside habita est. Ek quo sequitur ut lingua latina —quae 
magno nostris temporibus est usui— minime sit mortua, absoleta, immo 
vero floreat, vigescat... 

Humanitates Classicae apud Britannos. — Etsi pluries artes inge- 
nuas apud Britannos despicatui habitas esse audierimus, litterarum tamen 
studia cum graecarum tum latinarum —id est antiquitatis classicae— in sum¬ 
mo sunt adhuc honore. 

Britannia igitur etiam nunc merito super* lattn teaching, the Orbiltan Society, the Society 
bire ootesr quod has Societates classicas vi* for the Promotiori of Hellenic Studies, the Society 
gentes habeat: The Classical Association, the for the Promotiori of Roman Studies, cet.. 

VergiPs Society, the Association for the reform of 

Nova vero Societas, cui <The joint Association of classical Teachers* est 
index (J. A. C. T.) quaeque a Professoribus qui in linguam latinam et grae- 
cam tradendam incumbunt componitur, creata est. Finis praecipuus Societa - 
tis est ut altius, eruditius linguis classicis juvenes omnes instituantur; quod 
ut assequantur sedes creata est et Consilium professorum a quibus incepta 
omnia sodalium in unum cogantur, et colloquia, quae sive nationalia sive 
regionalia habeantur, regantur. Praeterea commentarii qui *Didascalos* in¬ 
scribuntur, edentur. 

Moderatores bene merentis Consociationis «Guillaume Bud£» —qui¬ 
bus laude, aestimatione, fama digna plurima hoc anno fuerunt opera, libro¬ 
rum editiones, colloquia aliaque multa ad studia classica pertinentia, quae¬ 
que, in Commentariis quibus index «Bulletin de l'Association Guillaume Budd» 
mense Martio hujus anni editis uberrime recoluntur (pag. 5*67)— animum 
induxerunt Graeciam classicam peregrinari non voluptatis causa tantum, 
sed |studii praesertim et investigationis. Iter a die 15 mensis Julii usque ad 
diem 31 mensis Augusti protrahetur. Urbes, insulas, portus regionesque 
historicas, quae a peregrinantibus visentur, vide praecipuas: Athenas, Pi¬ 
raeum, Larissam, Thessalonicam, Thassum, Delphos, Patras, Olympiam, 
Tripolim, Spartam, Corinthum... 

Ad quadragesimum anniversarium ex quo Societas Studiis Latinis 

provehendis creata est et Commentarii qui inscribuntur *Revue des Etudes 
latines » conditi sunt, sollemniter celebrandum, constitutum est ut die 12 
mensis Januarii cimus, vir Julius Marouzeau digno honore afficeretur —qui 
per quadraginta annos Societati praefuerat. Commentarios docte, data opera 
curaverat et moderatus erat, commentationibusque doctrina et eruditione 
plenis eos illustraverat—. Ad hoc cum Conditoris Societatis opus, nomen, 
celebritasque longe lateque aptld eos qui in litteras latinas incumbunt, nota 

admodum essent, moderatoribus visum est Societatibus exteris amicisque 
omnibus proponere ut ad anniversarium hoc commemorandum subnotatione 
quadam consociarentur. Quo nomisma imagine cimi, viri J. Marouzeau or¬ 
natum e ffict um est quod die 12 mensis Januarii coram ducentis doctis viris, 
amicis et professoribus, Moderatori Societatis Studiorum Latinorum sollem¬ 
ni celebritate donatum est. 


Oblata occasione, ut vita Societatis per 
quadraginta annos acta in audientium memo¬ 
riam reduceretur et ut opus magnum a Condi* 
tore perfectum describeretur, orationes ha¬ 
buerunt luculentas cimi, viri J. Coliart praeses 
exlen9,y. Beaujeu praeses, M. Durry successor 
cl. v. y. Marouzeau, in conventu die octavo 
superioris m. Dec. acto electus; A. Perrenoud, 
j . Biranger et R. Schilling, A. Ernout Instituti 
socius qui vices gerens Societatis Studiorum 
Latinorum nomisma cl. v. ). Marouzeau Impo¬ 
suit et C. Buchner in Universitate Friburgi 
professor qui Moderatori Societatis doctoris 
philosophiae gradum «honori9 causa» contu¬ 
lit. Ex cujus oratione latine habita haec tan¬ 
tum verba excerpimus: «... Mihi centum oribus 
opus esset si enumerare vellem quam innumerabi¬ 
libus scriptis tu paene omnes quaestiones e tene¬ 
bris in lucem protraheris, quo modo certissimo ju¬ 


dicio atque humanitate benevola rem publicam 
litterariam temperaveris ». 

Quibus orationibus cl. J. Marouzeau ver¬ 
bis gratulatione, comitate, commotione plenis 
responsum reddidit aptissimum. 

—Certiores lectores facimus Societatem 
Studiorum Latinorum in posterum ita consti¬ 
tutam esse: 

Praeses: cl. v. J . Beaujeu, Insulis Littera¬ 
rum professor. 

Pro-Praeses: cl. v. R. P. Hubert Saulchoir 
in disciplina Theologica professor. 

Administer Societatis et Commentariorum 
moderator: cl. v. Marcellus Durry in Univer¬ 
sitate Sorbonensi professor. 

Negotiorum curator generalis: cl. v. L. Nou- 
garet fn Lyceo Jauson-de-Sally professor. 

Curatrix a rationibus: cl. f. S. Nougaret. 


Tertius de latino sermone vivo, usu, reddendo conventus in Uni¬ 
versitatis aedibus Argentorati a die secundo ad quartum m. Sept. hujus anni 
congregabitur. Quod concilium —summo Studiorum Praefecto Galliae pro¬ 
bante— doctissimus v. Petrus Grimal in Universitate Sorbonensi Professor 
moderabitur. Congressus argumentum ita exprimi potest: Qualia futura latini 
sermonis sint tempora? Hae sunt commentationes: 1) Lingua latina communica¬ 
tionis scientificae instrumentum; 2) De hodiernis ad institutionem latinam rebus auxi¬ 
liaribus: 3) Lectiones latinae, res de antiquitate, de medio aevo , de nostris temporibus; 
4) De lectionum latinarum ad institutionem utilitate. 

Occasione Feriarum celeberrimarum quae Valentiae —in Hispa¬ 
nia— quotannis die Sancti Joseph festo aguntur, quibusque plurima opera 
atque artificia ex materie, gypso, charta spissiore variisque aliis rebus ex¬ 
struuntur, —quasi rationem dicere? humanam et jucundam res publicas lau¬ 
dandi vel facete vituperandi— miri fica m hoc anno singulari arte fictam equi 
molem praebuerunt Valentini artifices, equum illum Trojae imitantes et ex¬ 
primentes, quem instar montis divina Palladis arte ductores Danaum olim, ut 
Ilium everterent, aedificarunt. 

Qui equas in Supremi Ducis Area — quasi in ipso diceres urbis corde— 
fabricatus, ita fuit immanis ut quinque et viginti metra altus, decem longus, 
decemque quoque esset latus. Scalis praeterea longissimis ad ingentem ma¬ 
chinam ascendi poterat, cujus in alvo non occultabantur, ut aliquando, 
Achivi, sed thermopolium aptatum erat jucundissimum ut intrantibus, pre¬ 
tio minimo, provideretur. 

Cimus, vir Josephus Ramtrez Vazquez, Vallisoleti natus, primus 
discessit victor in certamine illo quod *a quingentis pesetis ad quinquenta milia 
pesetarum» (*de 500 a 500.000») in scripto, ab auctore eruditissimo viro Jo* 
sepho Aloisio Pecker, per televisionem hispanicam singulis hebdomadis 
editur. 

Ex doctissimis viris qui praemio cupidi 
televi9ionem adierunt, cl. vir Josephu9 Rami- 
rez omnibus partibus superior fuit, cum ad 
singula de Hannibale duce facta optime, sci* 
te, facillime responsum daret. Quo quidem 

Animam reddiderunt 

—cl. v. Renatus Durand litterarum latinarum cultor et professor, cujus 
nobilitas, moderatio, naturalis auctoritas, singularis doctrina, docendi ars 
mirifica ab omnibus merito perpenduntur. 

—Jacobus Zeiller ex plurimis commentationibus magnique momenti 
lucubrationibus apud omnes qui latinitatem colunt, notissimus. 

— Ernestus a Faria cujus olitu virum amisimus in disciplinis peritissi- 
mum, latini sermonis auctorem et propugnatorem integerrimum, latinarum 
litterarum in Universitate Brasiliensi doctissimum magistrum. Legatus Bra- 
siliensis per Galliam. Lusitaniam, Londinium, Hafniam, ut conventibus 
adesset, peregrinatus est. 


praemio ut ornatu» esset, multum sudavit 
atque laboravit, multaque de Ovidio, Plutar- 
cho, Livio ceterisque scriptoribus classicis 
legit, libros alios de geographia et antiquitatis 
historia volvit permultos. 


Jesus AramendIa, C. M. F. 

Encycloptdie de la lAythologie. — Preface de 
P. Grimal, Profe99eur & la Sorbonne. Edi' 
tlons Sequoia, Bruxelles, 1962, pag. 226. 
Liber amplum mythorum conspectum no- 
bl9 profert qui ubivis pullulabant in religiosa 
pristinorum mente, haud nos pauca docet de 
fidei cultuumque origine; ansam nobi9 prae* 
bet, qui (n familiaritatem veniamus eorum 
olim deorum, quibus nomina Zeus, Juppiter, 
Donar-Thor, cet. 

Nusquam intincta taedio, ut plurimum 
jucunda, usque documentis suffulta, Encyclo- 
paedla haec Mythologlae tanquam magistra, 
lepore doctrinaque plena, cui quidem magno 
animi profectu operam dabunt et discipuli et 
sapientes in humaniorum litterarum provin¬ 
cia. 

Ibi 1500 dii et heroes mythologiarum 
graecae, romanae scandinavaeque recensen* 
tur; plus 150 imaginum exprimuntur, miss(9 
octo extra textum. In «Collection References* 
eat tomus quartus, inter allaa maximi mo¬ 
menti Encyclopaedias. 

Editio hujus operis primigenia, Amsterlo- 
dami comparata est, hac inscriptione: EUe - 
viers Mythologische Encyclopedie, cui exarandae 
operam sedulam navarunt clarissimi Profes¬ 
sores Andre van Aken, Luce Botte, Margo 
Leeman. Huic autem gallicae editioni apposi* 
tam de re praefationem rettulit nobilis vir P. 
Grimal, In Sorbonnensf Universitate Profes¬ 
sor. En tibi operis partitio: I. Mythologia clas¬ 
sica. II. Mythologiae germanlcae et scandi* 
navae. III. Mithologia et lingua. 

A. Makqu£s, C. M. F. 

Petronii Arbitri Satyricon. — Cum apparatu 
critico edidit Konrad Mueller. Ernst Hei 
meran Verlag, Muenchen, pag. LX-212. 

Propositum clarissimi auctoris, Professo¬ 
ris C Mueller, est tantum «criticum*, in hoc 
opere petroniano edendo. Liber autem hic 
nihil aliud est nisi quaedam «introductio». 

En ipsa tibi praefationis verba: «Petronii 
textu9 quot quam varios casus expertus us¬ 


que ad nostram aetatem pervenerit atque co¬ 
dicum singulorum quae sit fide9 et auctoritas 
et Inter se ratio, quia libro quodam quem pro* 
pedlem editum iri spero cum cura exposui, 
pauca, quae eos qui hac editione utentur9clre 
oportet, inde excerpta et in breve coacta hic 
repetam *. 

Porro operi plus quinquaginta solidae eru¬ 
ditionis ingeniique paginae praecedunt, de 
codicibus eorumque historia et adjunctis. 
Consequitur mox latlnus textus de Satyrlco, 
apparatu critico ornatus. Tum vero XXX 
fragmenta religiose colliguntur Index nomi¬ 
num accurate opus finit. 

Profecto artis criticae litterariae amanti* 
bus, ejusque rei cultoribus, in primi? opus 
ab egregio humaniorum litterarum magisno 
exaratum, commendandum, qui quidem et 
complementum. Jam promissum, pluris fa¬ 
cient. 

I. GonzAlez, C. M. F. 

Malten, Ludolf. — Die Sprache des mense - 

chen Antlizes im fruehen Griegentum. Walter 

de Gruyter et Co. Berlin W. 30, pag. 66 

Hunc scitissimum libellum «unius» dice¬ 
res notionis seu ideae: etenim argumentum 
omnino circumscriptum est: Vocabulum vul¬ 
tus humani apud antiquos graeco9. In sex 
partes lucubrationem clarus scriptor dividit : 
I. Fundamentum, a) facies apud graecos, ger 
raano9, latinos. orientales populos; b) slgnifi 
catio numeri pluralis ad partes corpori9 nun¬ 
cupandas (pp. 1-8). II. Oculus in carmine epi¬ 
co: Homerus, Hesiodus, Hymni homerici(pp 
9-15) III. Oculus in po£si melica (pp. 16-21). 
IV. Oculus In poemate dramatico (22-31). V. 
Oculus opud philosophos (32 45). VI. Helle- 
nicus oculus: oculus et frons; oculus ut animi 
motus signum; oculus dei et hominis in litte¬ 
ris; oculus dei et hominis (n artibus; oculus 
et artifex, oculus et regio; oculus in sua slg 
nlficatione apud antiquos Graecos; oculi prin 
cipatus apud veteres, oculus In recentioribus 
disciplinis (pp. 46-b6). 

Monographia maximi quidem ponderis de 
nobili hominis parte juxta classicorum men¬ 
tem. Philologum, philosophum, aestheticum 
virum facile In opusculo perspicies ejusque 
laborem laudabis. 

I . GonzAlez, C. M. F. 

Kabell, Aage. — Metrische Studien- II. Anti 
ker Form sichnaehernd. Uppsala Universi* 
tets Arsskrlft 1960: 6 —Acta Universita¬ 
tis Upsalensls—. Uppsala, Ab Lunde* 
quiscska Bokhandeln, pag. X/275. 

Historia formarum classicorum versuum, 
ex clari hujus libri auctoris sententia, est ab 
ineunte medio aevo materia longe difficillima 
in campo philologiae. Quae quidem difficul¬ 
tas, in prooemio argute explicatur a clarissi¬ 
mo viro A Kabell, dum et propositum libri 
definit a se conscripti (pp V1I-X). 

En tibi operis brevis conspectus: I. «La¬ 
byrinthus» (difficultates) (pp. 1*11). II. Pro* 
sodiae mutationes (pp. 12-24). III Quo pacto 
versus legi debeant (pp. 25 46). IV. Rhythmi 
ca versuum «vita» (pp. 47 87). V. De transi¬ 
tione in linguas vernaculas (pp. 88 118). VI. 
Scholae praecipuae antiquitatis (pp. 119*204). 
VII. «Schediasma» de substitutione (pp. 205* 
234). VIII. Scientiarum ruina barbarorumque 
triumphus (pp. 235 264). Denique scriptorum 
indice finitur opus (pp. 265-275). 

Versuum historia disciplina est in qua 
sibi praestolantur seseque adjuvant et philo¬ 
logia et litterarum historia. De iis omnibus 
bene quidem meruit clarus vir A. Kabell, cum 
hunc densum et laboriose exaratum librum 
sapientibus obtulit. Quod bono suo omine 
procedat doctisque probetur. 

Mariotti, Italo.— Introduzione o Pacuvio. Fub- 
ollcazioni deU'Unlversit& di Urbino. Serie 
di Lectere e Fllosofia, vol. XI. S. T. E. U., 
Urbino, pag. 90. 

Inter poStas tragicos latinos eminet M. 
Pacuvius, qui ex sorore Ennii natus est Brun¬ 
disii, anno CCXX a. Ch. n. Teneris ab un¬ 
guiculis Romam ad avunculo adductus, non 
solum in tragoedias exarandas totis viribus 
incubuit, sed haud minore diligentia et in* 
du9tria pingendi artem exercuit. 


Tredecim tragoedias contexuit, cmr.es 
palliatas, praeter unam praetextam. Ut plu¬ 
rimum. praeclarissimos scriptores graecos, 
Sophoclem, Euripidem, Aeschiium imitatus, 
plus minus feliciter, est. Non rerum copiam # 
sed animi motionem, loca et res graphice de¬ 
picta sermonisque vim in Pacuvio admlra* 
mur. Eum Cicero summum tragicum roma* 
num vocat. 

Jam vero, latlnum hunc scriptorem In 
grammatices curriculo, in Universitate Urbi 
nensi, clarus Professor I. Mariotti olim ex¬ 
plicavit: ex quo et libellus «Introduzione a 
Pacuvio» ortu9 est. 

Magnis scilicet calami tractibus atque 
fluenti sermone, proposito consilio, disserit 
magister de vita M. Pacuvii, de ejusdem ope¬ 
rum reliquiis, de singuli9 tragoediis, de auc¬ 
toritate seu authenticitate, de lingua, de for¬ 
tuna. Brevissima refert bibliographica monu¬ 
menta, finemque imponit libro cum locorum 
verborumque indice. In libro scribendo, lati¬ 
nitatis Professor illud, quod in ejusdem Pa¬ 
cuvii epitaphio scriptum est, meminit: «Adu¬ 
lescens, tametsi properas, hoc te saxulum 
rogat ut se aspicias, deinde quod scriptum 
est lega9. Hic sunt poetae Pacuvi Marci sita 
ossa: hoc volebam nescius ne esses. Vale». 

A. MarquGs, C. M. F. 

Cailleux, Andre et Komorn, J. — Dictionnaire 
des raclnes scientifiques. Soci6t6 d'£dition 
d'ensignement Sup6rieur. 5, Place de la 
Sorbonne, Pari9, 5«. pag. 246. 

Hoc Dictionarium, a claro Professcre in 
«Facultate Scientiarum» Parisicnsl A. Cai* 
lleux, collega vero J. Komorn adjutore, exara 
ratum, iis in primis commendatur, qui altius 
callere intendunt vocabula technica usurpata 
in «scientiis» quae vocantur «purae vel ap¬ 
plicatae*: mathesis, astronomia, physica, chi- 
mla, biologia, medicina, zoologia, botanica, 
geologia, mineralogla 

Saepius sensus vocabulorum, quae a 
sapientibus adhibentur, maxime concordat 
—quod facile comprobatur— cum sensu ety¬ 
mologico. Ex quo lexicon hoc utilissimum 
erit, non tantum magistris et in quaqua re 
peritissimis, verum etiam scholasticis omni* 

busque «scientiae» cultores. Memoriae pen¬ 
sum commodius retinetur cum vocabulorum 
etymologia In conspectu est. 

Radices singulae hic adhibentur prout In 
vocibus gallicis apparent. Atque In dlctiona- 
rlo exstant praefixa, suffixa, desinentia usi¬ 
tata, latina, graeca, anglica, germanlca. Mag¬ 
no opere lectoribus hoc lexicon commenda¬ 
tum volumus, quo quidem instrumentum vel 
adminiculum scientlfici laboris luculentum 
ad manus semper habebunt. 

Geist, Dr Hieronymus. — Pompeianische Wan- 
dinschrisften. Zweite erwelterte Auflage 
unter Mitarbeit von Dr. Werner Krenkel. 
Ernst Heimeran Verlag, Muenchen. 

Quadringentae admodum scriptlunculae 
latlnae hoc in libello colliguntur, totidem re¬ 
ferentes inscriptiones parietarias in pristina 
urbe Pompejis tanquam e ruderibus nunc 
orta. Cura sollertiaque Doctoris Geist, comi¬ 
te Doctore Krenkel, in melius comparata est 
edirio haec altera, qua quasi manu ducitur 
lector curiosus per archaeolcgicas Pompejo¬ 
rum ruinas. 

Inscriptiones vero parietariae, aptius ex¬ 
politae atque (n germanicum conversae, ordi¬ 
ne notionum congeruntur, eaeque singillatim 
numero insigniuntur, ut nullo fere negotio, 
quidquid quaeris, inveniri possis. 

Notiones vero praecipue hae: Delectus 
optiones, gladiatorum ludi, nuntii, ancipires 
nomenclationes, salutationes, vota, amor, 
potus, cibus, ludus, schola, res familiares, 
officia... Uni cuique scilicet inscriptioni nu¬ 
merus adjungitur, quo in CIL (Corpus Inscrip¬ 
tionum Latinarum) insignitur. Ope tabulae 
pictae singulae inscriptiones latlnae in regio¬ 
nali indice coaptantur. 

Omnes hujus libri Inscriptiones prostant 
in i^IL IV. De hoc autem vero monumento 
linguae latlnae in provincia potissimum ar- 
chaeologlca, haec recole: Corpus Inscriptio¬ 
num Latinarum, volumen quartum edidit C. 
Zangemeister, Berlin 1871; voluminis quarti 
supplementum: pars prior: Tabulae ceratae 
Pompeis repertae editae a C. Zangemeister. 
Berlin, 1898; pars posterior: Inscriptiones pa¬ 
rietariae et vasorum fictilium editae ab A, 


Mau, Berlin, 1909; pars tertia: Inscriptiones 
pompejanae parietariae et vasorum fictilium, 
edidit M. Delia Corte, Berlin, 1952, 19'5 

Ild Gonzalez, C. M. F. 

Faltner, Max. — M. Tulli Ciceronis Laelius de 
Amicitia, ad T. Pomponium Atticum. Text 
und Uebersetzung, Tusculum Buecherei. 
Heimeran Verlag, Muenchen 1961, pag. 
208 

Liber hic quasi florilegium dicas seu an- 
thoiogica de amicitia a clarissimo Professore 
M. Faltner concinnatum; ejus vero nucleus, 
nobilis Ciceronianus dialogus «Laelius de 
Amicitia» cum congrua germanlca versione; 
optimo tamen consilio alii loci de amicitia hic 
adjunguntur. In primis viginti paginae com¬ 
plentur Xenophonteis fragmentis (Memorabi¬ 
lia II, 4 6), hinc graece inde germanice, qui¬ 
bus de amicitia agitur. Ex quo facile er paral 
leli Ciceroniani loci delibari possint. 

Tum alii de amicitia loci eduntur, ex ope 
re «De finibus bonorum et malorum excerpti 
(I 20, 65-70; II 24*27; III 21; V 24). Quattuor¬ 
decim sunt paginae textus latinl, cum appo¬ 
sita germanlca interpretatione 

Appendix autem maximi momenti. Intro 
ductio de Ciceronis vita ejusque «de Amici 
tia» opere (pp. 121-134) Ad hoc frequentes, 
cum alumnis tum magistris perutiles annota¬ 
tiones (pp. 169-187). Index bibliographicus, 
editionum, versionum (pp. 178 191); et nomi¬ 
num index peramplus (pp. 192-206). Paucis, 
pulcher de Amicitia libellus omnium quidem 
plausu dignissimus. Utinam hoc argumentum 
de amicitia amplius a clarissimo auctore, rei 
quidem studioso, in bonarum litterarum pro 
vincia diligentissime exploretur, nobis qui 
novos flosculos donet 

Phiioponus, C. M. F. 

Tempini, Octavio. - Del Col Jos£ M. - Sin- 
taxis latina de la oracidn simple. Curso te6- 
rico-prictico. Edi coria 1 Don Bosco, 4.053, 
Buenos Aires 1962, pag. XVT350. 

Doctrina et usus linguae latlnae aeque in 
mente consilioque sunt clari auctoris. Libri 
scilicet subjecta inscriptio rei apte quadrat: 
Curso tedrico-prdctico. Jam vero totam synta- 

xeos propositionis simplicis materiam novem 
et decem capitibus definit, iisque mira varie¬ 
tate refertis. Brevia praeit grammaticae nor¬ 
mae explicatio, abundans consequitur rei 
exercitatio. Nusquam deficiunt «conversio*, 
«thema*, «colloquium latinum*. 

Hinc inde «nomenclatura et phnseolo* 
gia», atque ea selecta, intericitur facili nego¬ 
tio alumno addiscenda. Compositio vero lati¬ 
na brevibus facilibusque fabellis, acuminis 
ut plurimum plenis, alumnorum mentibus 
quasi instillatur atque infigitur. 

Utinam et alia syntaxeos pars, id est 
«propositio composita*, opus magistri latini* 
tatis Del Coi quam citius in vulgus edatur 
In prologo jam nobis spem fscit hujus modi 
operis auctor, qui quidem de latinis litteris 
optime erit meritus. 

Ild. GonzAlez, C. M. F. 

J. J. M. Zonneveld, O. Carm. — Angore metu¬ 
que: Woordstudle over de Angs in De re¬ 
rum natura van Lucretiua. Dekker et Van 
de Vegt N. V. Utrccht Nijmegen, pag. IX- 
208. 

Perpenduntur in hoc volumine verba qui¬ 
bus angor et metus exprimuntur in libro De 
rerum natura , quem Lucretius exaravit. Supe¬ 
rioribus annis Lucretianum opus De rerum 
natura , ad potiorem fidem manuscriptorum 
redditum, a multis sapientibus explicatum 
est. Haud pauca enim opera, ratione histori¬ 
ca, philosophica, psychologica, nuper edita 
sunt. 

Clarus Doctor Zonneveld monographiam 
nobis praebet de vocabulis «angore metuque* 
in libro De rerum natura . Dolor, et ipsa «an¬ 
gustia», ex Lucretii sententia, quaedam quasi 
perturbatio est atomorum, earum in primis 
quibus animus conflatur. Vibratio harum ani 
mi atomorum expanditur etiam per atomos 
corporis et animae: ex quo homo contremiscit 
atque expallescit. 

Locutiones igitur de angore metuque, tru¬ 
tinae subduntur, quo rem facilius, juxta Lu. 
credi mentem, detegamus. Sicque expendun¬ 
tur voces: «finem cuppedinis atque timoris; 
in amore anxius angor; cuppedine curae; dolor 
absit; cura metuque; dolorem curas metum* 
que; metus pavor-terror horror; patrius pa¬ 


vor; mors aeterna; aestus materia!; metus in 
vita poenarum; inanis metus divum*. 

Ampla de re bibliographia praecedit, in 
primis vero de operibus Epicuri et Lucretii, 
auctorum In re maxime concordantium. 

A. Marqu£s, C. M. F. 

Meyer, Ernst. - Roemischer Staat und Staats- 
gedanke . Artemis - Verlag, Zuerich und 
Stuttgart 1961, pag. 568. 

Iterum in lucem editur haec Romanorum 
historia, a claro Professore E Meyer com¬ 
posita. Novum volumen est in nobili illa 
«Erasrai-Bibliotheca», cujus est quaquaver- 
sum humaniorum litterarum studium aesti¬ 
mationemque diffundere, id magnopere cu¬ 
rante officina libraria «Artemis-Verlag*. 

Explanato in introductione proposito (pp 
7-10), quattuor in capita totum opus rite di¬ 
viditur. I. Origenes primaque incrementa, 
praehlstoria et regum tempora, res publica 
(pp. 11-104). II. Forma et notio: 1) magistra¬ 
tus romani; 2) munera; 3) populus et civitas; 
4) senatus; 5) ordines; 6) imperii administra¬ 
tio et exterae gentes; 7) notiones de re politi¬ 
ca (pp. 105 274J. III. Transformatio et disso 
lutlo (pp. 275-351). IV. Orbis terrarum im¬ 
perium ejusque finis (pp. 352 440). 

Extrema operis pars est maximi momenti, 
id est appendix, ubi fusius de bibliographia, 
de praecipuis argumentis, de nominum re¬ 
rumque indice (pp. 441-567) 

Opus quidem commodum, immo vero 
etiam necessarium, ad notionem plenam eam* 
que criticam habendam de historia, institu¬ 
tis, moribus Romanorum, a vero harum re¬ 
rum perito viro exaratum ac perpolitum. 

Ild. GonzAlez, C. M. F. 

Moreau, Jacques. - Das trterer Kornmarktmo * 
saik Monumenta Artis Romanae. Verlag 
M. Dumont Schauberg, Koeln. 

«Monumenta Artis Romanae» eduntur 
curacl. virorum H. Kaehler et J. Moreau. To¬ 
mus primus, «Die Augustusstatue von Pri- 
maporta», paratus est ab H. Kaehler. Hic to¬ 
mus secundus, a J. Moreau Tertius vero, 
«Das Ehrendenkmal fuer dem Forum Roma* 
nam», ab H. Kaehler. 

H^c autem opere, hl 9 tor(a et archaeologla 
ducc, intendunt auctores explicare sensum re* 
liglosum nobilis illius musivi, cui nomen 
• Kornmarktmosalk», vel etiam «Leda,— Dios- 
kuren—, Mysterienmosaik». Repertum est 
hoc musivum mense augusto anni 1950, ex 
quo tempore variae dfversaeque sapientium 
sententiae de ejus significatione prodierunt. 

Clarus Ductor J. Moreau de musivi inter* 
pretatlone erudite egit apud «Societ* Renan, 
Paris», apud «Societ* d‘Etudes Latines de 
Strasbourg», et anno 1958, apud «Universi* 
taeten Berlln and Heidelberg». Quae ibidem 
ex inquisitione et controversia enucleata 
9unt, ea in hoc volumine collegit scriptor, 
quae et historia et archaeologiae arte altiu9 
collustrentur. 

Sex et vigintl prostant amplissimae pagi' 
nae in quibus musivum scienter explicatur. 
A pagina septima et vicesima ad tricesimam 
secundam, de breviationibus, notulis, tabu¬ 
larum indice praecipua afferuntur. Altera 
vero libri par9 collectio eat pulchrarum tabu* 
larum —multiplici ratione musivum osten* 
dentium — et absoluta arte typographica com¬ 
posita et digesta. 

Philoponus, C. M. F 

C. Julius Caesar. Der Gallische Krieg. Latei- 

nisch-deutsch ed Georg Dorminger. 1. 

Auflage 1962. Ern9t Heimeran Verlag, 

Muenchen. 

Haec critica editio «De Bello Gallico» ma¬ 
xime commendanda est iis in primis qui Ia* 
tinam linguam tradunt. Textus latinus ad 
limam artis criticae exactus est ab egregio 
Professore G. Dorminger. Ut plurimum, Teub- 
neriana princeps editio adhibetur, interdum 
tamen alia proponitur lectio. 

Lectiones variae quattuor nobilium edi* 
tionum, scilicet K, F, C, T, diligentiam sol¬ 
lertiamque auctoris patefaciunt (pp. 487*514); 
qua9 editiones, in lectoris commodum, innui¬ 
mus: K = C Juli Caesaris commentarii belli 
Gallici, ed A. Klotz Ed. IV. 1957 Teubner. 
— F = C. julius Caesar. Commentarii belli 
Gallici, ed. H. Fuch9 Ed. Helvetica. — C = 
C*sar. Guerre de Gaules Ed. VI par L.-A. 
Constans, i958 # Societ* d’edicions, «Les Bel¬ 


les Lettres», Paris. — T Tusculumausgabe 
im Ernst Heimeran Verlag, Muenchen 1961. 

Ex his hujus «Editionis Tusculanae» mo* 
mentum dignosci potest. Septem vero libris 
C. J. Caesaris, quibus ejusdem opus finitur, 
octavus adjungitur, ab Hirtio, Caesaris col¬ 
lega. conscriptus. Si non ejusdem sermonis 
Caesariani, historiae saltem praestantia stu¬ 
diosis aestimanda erit. Notis fere quadrin¬ 
gentis latinus textus explicatur, praemissa 
accurata versione germanlca. Denique non 
nulla de libri inscriptione, de textus confor¬ 
matione, de conclusione Commentarii belli 
Gallici, de bibliographia proponuntur. 

Paredi, Angelo. — S. Ambrogio t la sua etd. 
Seconda edizione ampliata, XXX11 tavolc 
iuori testo di cui una a colori e 22 illustra- 
zioni. Editore Ulrico Hoepli. Mllano, pag. 
1X560. 

Rem auctor luculente exprimit: «Quttfo 
volume fu sctitto per essere letto». Atque enlm- 
vero vel voluminis, externa forma lectorem 
allicit ad legendum, ad vorandum dicerem, 
librum. Ars typographica, pictura, argumenti 
praestantia, dicendi genus, haec omnibus qui 
d;m numeris absoluta, librum clarissimi viri 
A. Paredi honestant, domumque Editricem 
quam plurimum commendant. 

Capitum solummodo indices expromam: 
/. Treveri (pp. 1-16). 11. Roma (pp. 21-86). 111. 
Sirmio (pp. 95-126). IV. Milano (pp. 131-154). 
V. Lelezione episcopale (pp. 157-182). VI. Le ver- 
gini (pp. 189-211}. VII. La morte di Satiro (pp m 
217-243}. VUI. Antiarianesimo (pp. 247-278). 
IX. Lazione politica (pp. 283-298). X. Antipa- 
ganesimo (pp. 301-327). XI. La lotta con la corte 
(pp. 331-3531. XII. La sua parola f371-384) 

XIII. La conquista piU bella (pp. 389-408). 

XIV. La penitema di Teodosio (pp. 413-431). 

XV. II moralista (pp. 437-458). XVI. Musica e 
poesia (pp. 463-477). XVII.. Ueulio (pp. 4<S3* 
504). XVIII. 11 santo (pp. 509-523). Singulis 
capitibus adnotationes subduntur: quo, dum 
argumenta ampliantur firmanturque, haud fa¬ 
cile narrationis cursus interrumpitur. 

Ut operis corona adjunguntur: opera 
Sancti AmbrosI, chrcnotogia aetatis ambro 
sianae, index nominum, index tabularum pic¬ 
tarum. Opus de Sancto Ambrosio diceres 
perfectum, quod multos certo juvabit. 

Iid. GonzAlez, C M F 

Hempel, dr. Heinrich. - Gotisches Elementar - 
buch. Grammatlk, Texte mlt Uebersetzung 
und Erlaeuterungcn. Sammlung Goeschen, 
Band 79*79a. Walter de Gruyter et CO. 
Berlin 1962, pag. 166. 

Inter germanicaa linguas exstat gothlca 
(n germanlco vero orientali longe prima ad 
grammaticam comparatam perficiendam. Ut 
nunc quidem est, provincia haec germanicae 
linguisticae mortua manet, etsi ad nos usque 
transmissa est Sacrorum Librorum gothlca 
translatio (s. IV p. Lh. n.), a clarissimo viro 
Ulphlla exarata. 

Novum hoc volumen, in corpore «Samm- 
lung Goeschen», a nobilissimo Dre. Henrfco 
Hempel compositum, grammaticam nobis go* 
thlcam praebet, prout recentissima rei scien¬ 
tia explicatur. Selectus admodum litterarum 
index, cum breviationum oititla, praeit. In 
introductione vero de Gothis, de Ulphlla 
ejusque Sacrorum Librorum interpretatione, 
de ceteris linguae gothicae monumentis, de 
gothlca scriptione non nulla scitius perstrln- 
guntur. 

Tum grammaticae cursus eruditius 
ostenditur, lingulstica recentissima duce. 
Deinde selectio textuum Biblicorum (Mat. 
VII-VIII et XXVI; Mare. XXI; Lue . IX; 
joan . VIII; Car. VII-VIII; Nch. V-VII), qu( 
hinc graece, inde gothice commodantur, una 
cum scientificls notulis. Neque alia desunt, 
minoris autem pensi, documenta. 

Indice denique vocabulorum opus aptius 
absolvitur. Et conspicui Professoris Hempel 
in re'auctoritas, et tertia in melius reddita 
libri editio, firmissimum sunt in operis lau¬ 
dem argumentum. 

A. Marqu^s, C. M. F. 

Humbert, Jean. — Manuel pratique de grec an- 
cien. Collection «Connalssance des lan¬ 
gues», sous Ia directkm de Henri Hlerche. 
Editions A. et /. Picard et Cie. Paris 1962, 
psg. 232. 

Huius modi operis propositum est funda¬ 
mentum instituere ad classicos antiquitatis 
scriptores penitus cognoscendos. I( qui hoc 
libro utantur praeviam linguae cognitionem 
habere non debent, tam ex sese opus ipsum 


perficitur et explicatur. Cum fn 9 uo genere, 
tum in conscriptionis ratione. Manualis hic 
liber est longe praestantissimus a claro viro 
J. Humbert linguae graecae magistro exara* 
tus. Theoria et usus inter se conjunguntur, 
quod in linguarum disciplina desideratissi¬ 
mum semper fuit. 

Libri vero finis in introductione luculenter 
perspicitur Non nulla linguae elementa prae¬ 
libantur. Mox Dialogus Luciani Mortuorum 
X slngillatim explicatur, analogica et syntac- 
tica analysi duce. Eadem ratione Xenophon 
(Anabasis III, I 4 47) alumno graecitatis ex¬ 
ponitur. Itemque Plato (Res publica I 328 B- 
331 E) analysi subditur. 

Atque res perficitur illo quo dicitur «Me¬ 
mento» de re grammatica, et allatorum tex¬ 
tuum conversione, et graeco indice et galllco. 
Alumnis linguae graecae et magistris liber 
commendandus, quo quidem litterarum grae- 
carum —quae occidentalis cultus sunt quasi 
fons—, mira monumenta degustari animo po¬ 
terunt. 

Phiioponus, C. M. F. 

Scullard, Howard. — A Histcry of the Ro- 
man World , from 753 A to 146 B. C. Methuen 
et Co. LTD, 36 Essex Street, Strand, W. 
C. 2 London, pag XVI-480. 

Quartum est volumen (n nobili illa edi¬ 
tione «Methuen'$ History of the Greek and 
Roman World», septem solidis admodum 
voluminibus conflata. Egregius operis auctor 
est Professor Historiae Pristinae, in Londi- 
nensi Universitate. Ejus vero propositum ro- 
manae gentis historiam proponere, ab anno 
753 a. Chr. n. ad usque annum 146 p. Chr. 

Ac profecto volumen hoc «criticam», ut 
ajunt, et maxime eruditam narrationem prae¬ 
bet Hi9torlae Romanae, a remotissima qui¬ 
dem aetate ad magnum Romanorum impe¬ 
rium. Ibi &mpllu9 agitur de civica mllitarlque 
Romanorum vita; de consuetudine sociali et 
oeconomica illius temporis; de gestis romanis 
in artis, litterarum, religionis provincia. Ter¬ 
tia hac editione liber in melius est redditus, 
ex superioribus monumentis a clarissimo 
auctore propositis. 

Quattuor autem in ampliores partes volu* 

mcn dividitur: I. Roma et Italia. II. Roma et 
Carthago III. Roma et mare Mediterraneum. 
IV Romanorum vita et cultu». 

Ad hoc plu» sexaginta sequuntur paginae, 
appendici» instar de multi» historico aesti¬ 
mabilibus rebus, de chronologia, de selectio- 
re blbliographia cum luculento propriorum 
nominum indice. Denique tabulae tres geo¬ 
graphicae rem totam illustrant intellectuque 
faciliorem reddunt. 

Thomson. George. — The Greek Language. W. 

Heffer et Sons LTD, Cambridge, pag. 102. 

In hoc libello qua»! in unum redigit prae¬ 
clarus auctor totam rem trium curriculorum, 
quae in Universitate •Birmfngamiae» ipse- 
met profitetur: elementaria cursus, Philolo¬ 
giae indae-europaeae cursus, cursus historiae 
sermonis. Res vero sic tota est disposita, ut 
commodius alumnus lectioni operam navare 
possit. 

Summa grammatices graecae praemittitur: 
de categoriis grammaticis, de re llnguistica 
ejusdemque commutatione, de alphabeti», de 
phonologia, de declinatione, cet. 

Lingua tum graeca exponitur: graecus aer¬ 
ino praehistoricus, classicus, heileniaticu», 
Byzantinus, hodiernus. De unoquoque autem 
genere textu» seliguntur et explicantur. 

Magno quidem opere commendantur sex- 
decim, quasi synopticae, tabulae de rebus in 
libello actis, ubi ante cculos argumenta po 
tlora ab insigni graecitatis magistro ponun¬ 
tur. Ad unumquodque denique caput selecta 
blbliographia additur. 

A. MarquIs, C. M. F. 

Luschey, Heinz. Funde zu dem grossen Fries 

von Pergamon. Verlag Walter de Gruyter 

et CO., Berlin 196^. pag. 42 

Fasciculus hic est 116/117, In archaelo* 
glco programmate Societati» Archaeologicac 
Berolinensl». Scilicet. «^ Inckelmannspro- 
gramm der archaeologischen Ge»ellschft zu 
Berlin». Editu» vero est studio atque cura 
praeclari Profes»oris Luschey; et nobis expro¬ 
mit inventa in magnis zoophoris civitatis 
Pergamensis. 

En tibi libelli argumenta: I. Aphrodita. 


Octo daedaficae picturae, cum accommoda 
explicatione tcchnfca scientiae archacologi- 
cae. II. Pulcra capita. Octo species capitum 
affabre factorum, quorum additur explicatio. 
III. Hephalstus (Vulcanus). Septem picturae 
rationis variae, dorsa, adumbrationes. Quibus 
artis tecbnlcaeque disciplinae notiones inter- 
feruntur. 

Iisque additamentum, idque graphicum 
et scriptum, de zoophoris Telephi. Non nul¬ 
lis autem explicationis notis atque annuae 
relationis conspectu—a. 1960 et 1961— So 
cletatls Archaeologicae Berollnensis, totus 
fasciculus perficitur. Cui quidem edendo no¬ 
bilis Officina libraria «WALTER de Gruyter» 
summa usa est arte typographica. 

I. GonzAlez, C. M. F. 

Grhifenhagen, Adolf. — Antike Kunstwcrke , 

Ehemala Staatliche Muscen Berlin Anti- 

kenabtellung. Walter de Gruyter et CO, 

Berlin. 

Admodum centum tabulae pictae, atque 
eae summa prorsus arte typographica excu¬ 
sae, medullam ejus modi libri constituunt. 
Pristina scilicet ars pictoria, plastica, statua» 
ria quasi ob oculos ibi splendide proponitur 
miranda temporibus nostris. Hic illud riget: 
Monumenta aere perenniora. 

Clarus Professor disciplinae archaeologi¬ 
cae, Doctor A. Greifenhagen, calamo facili 
agilique Ingenio rem curioso detegit, qui 
quasi diceres totam vitam in antiquitate clas¬ 
sica investiganda consumere. 

Ibi sculpturae primores, tabulae 1-3; aera 
selectiora, tabulae 4-16; attica vasa varia et 
daedalica, tabulae 17 77; hellenistica vasa, 
tabulae 78 83; vitra nobilissima, tabulae 84 - 
86; ebur Triereum, tabula 87; ornatus labo¬ 
resque in nobilibus metallis, tabulae 88-97; 
simulacra tandem remana aetatis caesareae, 
tabulae 98 100. 

Vere hoc libro cultores artis. In primis 
archaeologicae, multa discent, multa animo 
menteque degustabunt. Cum auctoris peritia, 
tum artfs graphicae peifectlone maxime opus 
commendatur. 

A. Marqu^s, C. M. F. 

Vossen, Peter. — Der Libellus Scolosticus des 
Walther von Speyer. Walter de Gruyter et 
CO., Berlin. pag. XVI 212. 

Agitur in hac monographla referturque de 
rebus scholasticis, ab anno 984 p. Ch. n. Illis 
quidem temporibus in schola Caihedralis Spe- 
yerensis latinls litteris imbuebatur alumnus 
Waltherius qui, subdiaconus factus, vitam 
Sancti Christophori sex libris, iisque hexame¬ 
tris versibus, exarat. Isque deinceps latinita¬ 
tis cultor novem et vlglnti capitibus librum 
conscripsit, cui titulus: «Vita et Passio Sanc¬ 
ti Christophori Martyris», sermone soluto. 
Aliaque scripta ejus modi ad nos usque codi¬ 
ces transmisere. 

De ratione, in primis semantlca, latino* 
rum vocabulorum ea aetate non nulla argute 
disseruntur in introductione hujus operis, a 
praeclaro Professore P. Vossen comparati. 
Propositum autem primum auctoris interpre¬ 
tatio est primi libri poSticae vitae S. Christo¬ 
phori, cui Inscriptio: «Incipit Primus Libellus 
De Studio Poete, Qui Et Scolasticus*. 

Textus latinus, 270 versuum, ad codicum 
(idem editur. Cui conversio germanica conse¬ 
quitur. Corpus tamen seu moles hujus libri 
(pp. 57-212) eruditis constituitur explicatio¬ 
nibus, quas quidem diceres codicem interpre¬ 
tationis sermonis «latini vulgaris* in via ro- 
manicarum linguarum. 

Illa extrema advocatione, speciminis gra¬ 
tia, his finem ponimus: <At nos, Christofore, 
placido si conspicis ore / Atque tuos scribas 
vultu ridente serenas, / Non secus ac sicci 
repetant si pocula cervi, / Ad tua tendemus 
alacres insignia cursus». 

Schwartz, Eduard. — Gesamelte Schriften zur 
Gcschichte der alten Kirche und ihres Rechts 
Vierter Band. Walter de Gruyter et CO. ( 
Berlin, pag. XII'344. 

Longe nobilissimus inter Ecclesiae hieto* 
ricos est auctor hujus operis - voluminis 
quarti in corpore «Gesammelte Schriften» —. 
Nunc autem, post vicesimum mortis histori- 
cographi anniversarium, praecipua seliguntur 
scripta, quae a claro viro Waltherio Eltester 
sunt parata. 

Propositum in argumentis disponendis 


seligendisque, breviter in praefatione exponi 
tur(pp. V VII). Prima vero libri pars est de 
historia ecclesiastica quarti saeculi fZeitschr. 
/. d. neutest. Wissensch. 34, 1935, S. 129-213). 
Altera pars est de Conciliis imperii a Theo¬ 
dosio ad Justinianum (Zeitschr. d Savigny - 
Stiftung f. Rechtsgesch. 42, Abtlg. 11, 1921, S. 
208-253). 

In tertia autem parte disserit auctor de 
canonum collectionibus, in pristina imperii 
Ecclesiae (ebenda 56, kan. Abtlg. 25, 1936, S. 
1-114). In quarta denique, de re politica Eccle¬ 
siae Justiniani temporibus (Sitzungsber. d. 
Bayer. Akad. d. Wiss., phil-hi>t. Abtlg., 1940, 
H. 2, 5. 32-81). 

Tanquam operis culmen, non nulla adjun¬ 
guntur paginae ad omnia scripta historici E. 
Schwarz expromenda, ab anno 18^0 usque ad 
nostram aetatem qua opus editur. 

I Gonzalez, C. M. F. 

H. Croon. Jean. — Encycloptdie de l'antiquitt 

classique. Editions Sequoia, Bruxelles 1962, 

p. 288. 

Quintum hoc volumen in eo corpore «Re- 
fgrences», cui In editione primigenia est titu¬ 
lus: «Elseviers Encyclopedie van de Antieke 
Wereld». Gallica editio exarata est a claris 
magistris L. Bottl et M. Leeman. 

Introductionis causa, praecipuae recen¬ 
sentur periodi antiquitatis classicae. Hinc 
apud Graecos: Periodus minoa (c. 1900*1400 
a. Ch. n.), periodus mycenae (1400*1200 a. 
Ch. n.), media aetas hellenlca (1200800 a. 
Ch. n.), periodus archaica (c. 800-500 a. Ch. 
n.), periodus classica (c. 500 300 a. Ch. n.), 
periodus hellenistica (c. 300 30 a. Ch. n.). 
Huic vero periodo partim et periodus romana 
adseribenda (c. 150 a. Ch. n. ad 476 p. Ch. n.)- 

Inde apud Romanos: Regnum (c. 750 500 
a Ch. n.) Res publica (c. 500-31 [vel 27] a 
Ch. n.). Imperium (31 | vel 27] a. Ch. n. ad 
476 p Ch. n ). 

Ut plurimum religionis quaestiones omit¬ 
tuntur; de paganorum autem religione vix 
historicus unus conspectus adhibetur; nam 
ea, quae ad phantasiam vel mythum referun¬ 
tur, alia in encyclopedia «Encyclop^diae de Ia 
Mythologie» edita sunt. 

E re nata, nihil auctores de antiquis chris* 
tianis auctoribus egerunt. Quamquam 11 in 
Imperio romano nati. Ipsorum tamen opera 
quasi superant antiquitatem propria ex men* 
te consilioque; ex quo introductioni aetatis 
mediae quasi ansam dari senties. 

A. MarquSs, C. M. F. 

E. Baudiffier, J. Gason, A. Thomas. — /ni* 
tiation aux Lettres Latines. Coliection di- 
rigge par R. Morisset. Classe de 6*. et de 
5*. Magnard, 122, Boulevard Saint-Ger- 
raain, Paris 6*. pag. 208/256 

H( duo primi libri ad linguam latinam 
discendam — quos alii deinceps sequentur— 
optimi sane sunt. In universo Cursu elabo¬ 
rando clarissimi Professores mutuam operam 
praestiterunt: E. Baudiffier, J. Gason, A. Tho¬ 
mas, qui omnes bene sunt meriti de litteris 
latinis In praestantisslmis Lyceis. 

Jam primo oculorum ictu opus admiratio¬ 
nem movet, nam graphica et paedagogica et 
psychologica ars in eo mire copulantur; ac 
rationes omnium artium quasi colla lacertis 
innectere dicas. Hac scilicet docendi metho¬ 
do, ecquis erit, qui latinis laetanter litteris 
non navet operam? 

Lepide alumni in praefatione ad iter 
ineundum sermonis latini capiendi invitan¬ 
tur, neque magistro difficilius evadet eos 
•gere ad propositi cumulum fastigiumque. 
Ordinata, commoda jucunda ratione procedit 
latina discipulorum institutio. 

Morphologiae et syntaxeos studium a pri¬ 
ma libri lectione scite aggredientur alumni. 
Singula horum librorum capita eadem proce¬ 
dunt via: thema seu narratio ad unam rem 
pertinens; quaestiones; vocabularium; decli¬ 
natio vel conjugatio; notio syntaxeos; exerci¬ 
tationes conversionis et thematis, cum appo¬ 
sito vocabulario. Institutiones vero romanae 
hinc inde pictura sermoneque distinctae Ne 
que perquam jucundae desunt animi recrea¬ 
tiones, musica arte non omissa. Maxime lec¬ 
toribus hanc latinitatis methodum commen¬ 
damus: hfs itineribus nos Ire patiamur!; opti¬ 
mam enim — absolutamque dixeris— viam 
conscriptores plane Invenerunt. 

I. GonzAlez, C. M. F 


Eurtpides - Orestes * Iphiginie in Aulis - Die 
M aenaden. Drei Tragoedlen uebertragen 
und erlaeutert von Erns Buschfr. C. H. 
Beck'sche Verlagsbuchhandlung, Muen- 
chen, pag. 310. 

Multae exstant verslones in linguam ger- 
manicam nobilissimorum vatum graecorum, 
a claro Professore E. Buschor comparatae. Eas 
inter edidit haec ipsa Editrix Domus: «Ais* 
chylos Die Perser, Die Orestie (507 Seiten); 
Die Danaostoechter, Prometheus, Thebanis- 
che Trilogie (216 Seiten); Sophokles —Anti¬ 
gone, Koenig Oidipus, Oidipus auf Colonos 
(304 Seiten); Aias, Die Maedchen von Tra- 
chis, Elektra, Phlloktetes (357 Seiten); Euri¬ 
pides —Medela, Hlppolytos, Herakles (254 
Seiten); Die Troerinnen, Elektra, Iphigenie 
ira Taurerlan (279 Seiten)». 

Nuper autem nobilis graecorum vatum 
interpres E. Buschor convertit haec Euripidea 
dramata, quae tria sunt postrema, ut ipse ar¬ 
bitratur, eo quod nobis faciunt nota et ostra- 
cismum imminentem et vitam peregrinam, et 
impendentem Ipsius graecl auctoris mortem. 

Uni cuique dramatum germanicae versio- 
ni utiles, eaeque eruditae, praemittuntur no* 
tulae, explicationis instar, cum singulis epi- 
logis de momento litterario, psychologico, my- 
thologico euripidei monumenti. 

A. Marqu$s, C. M. F. 

Musaios. - Hero und Leander . — Und die wef- 
teren antlken Zeugnlsse: gesammelt und 
ueberserzt von Hans Faerber. Erast Hei* 
raeran Verlag, Muenchen. 

In scito libello, a praeclaro graecitatls 
Doctore H. Faerber apparato totam una expo¬ 
sitam habes traditionem de nobili illo an¬ 
tiquitatis classicae Mytho, cujus praecipuae 
personae sunt Hero et Leander. Eum vero 
exaravit pristinus grammaticus et po€ta Mu¬ 
saeus. Graecus hic textus convenit, ut pluri¬ 
mum, cum notioribus editionibus: A. Lud- 
wich, Musaios Hero und Leander, Lletzmanns 
kleine Texte 98, Berlin 1929, et E. Malco- 
vati, Museo Ero e Leandro, Milano 1947. 

Conversio germanica rem Intellegibiliorem 
reddit, quae edacitate temporis Ita obnubila¬ 
tur. Amplior vero libri hujus pars testium 

monumenta litteraria amplectitur. Fragmenta 
hic colliguntur quae nobis reliquerunt: Stra* 
bon, Vergilius-Horatius, Antlpatros-Ovldlus, 
Pomponius Mela, Lucanus Silius, Italicus* 
Statius, Martialls-Fronto Hyppolitos, Ve9pa* 
Ausoni us-Sidonius-FuIgentius. 

Denique, in appendice, non nulla dlsse' 
runtur ab auctore de Musaeo ejusque opere, 
de argumento roythoque, de libris ad Musae, 
um spectantibus, de textus natura et expli- 
catione: quo quidem praecipuam de libro no* 
tlonem lector percipiet. 

Philoponus, C. M. F. 

Corpus Juris. — Elne Auswahl der Recht9* 
grundsaetze der Antike, ueberserz und 
mit dem Urtext herau9gegeben von Dr. 
Rudolf Duell. In Ernst Helmeran Verlag, 
Muenchen. 

Aliud volumen, In praestantissimo illo 
corpore quod «Tusculum-Buecherei • dicitur. 
Claru9 Doctor R. Duell (n unum redegit prae* 
cipuas Juris sententias pristinorum tempo* 
rum romanorum et graecorum easque In ger* 
manicam linguam convertit. Ita monumenta 
disponuntur: jl Generalis pars ipp. 11-50). ii 
Jus publicum (pp. 51*92). III Jus civile (pp. 
93-208). IV Jus tutelare (pp. 209*226). V Jus 
poenale (pp. 227 243). 

Quod plane Dr. O. Palandt, vir in re Juri¬ 
dica emlnentissimus, asserit, selectio docu¬ 
mentorum Juridicorum est absoluta; textus 
graeci et latlni, authentici genulnique; lique 
maxima pollent aptitudine ad mentes Juris 
cultorum rite informandas. 

Si quid mei est Judicii, scriptorum rerum* 
que indice, voluminis quasi culmine, haec 
collectio juridica sententiarum magno opere 
«ad usum» alumnorum redditur utilis atque 
facilis: quasi exactor «unitatis» mihi quidem 
videtur Index in ea varia auctorum rerumque 
abundantia 

I GonzAlez, C. M. F. 

Sartorelli, Fausto. — ll pensiero Romano. 
Angelo Signorelll, Roma 1961, pag. 97. 

Hoc opus 97 paginarum viris humanlta* 
tis studiosis, qui antiquitatis classicae mo¬ 
numenta inquirunt, offertur Philosophi eo* 


rumque doctrina haberi possunt ut optimi 
humanitatis fautores cum verum quod in re¬ 
bus Inest, hauriant atque hominibus sive 
verbo sive scripto tradant. 

Auctor hoc in libro explicationem probam 
affert doctrinae pristinorum philosophorum 
romanorum. Copiose de Ciceronis doctrina 
scribit, de ejus sententia circa doctrinam alio¬ 
rum philosophorum, deque ejus probabllismo 
gnoseologico. His omnibus perpensis, plane 
Ciceronem 9ubtilem cogitandi auctorem judl* 
camus. Scriptor enim Sartorelli notiones seu 
rationes ejus positionis lucide exponit; prae* 
sertlm vero operam dat ejus doctrinae de 
«politica» Investigandae, quae Ciceroni est 
maxima scientia et sapientia, ipsa philoso* 
phla praestantior, eo quod homo socialis or¬ 
tus sit 

Haury, A. — Regulus , vel pueri soli sapiunt 

(Le petit Prince, A. de Saint*Exup6ry), F. 
Hazan, 35 37 rue de Seine, Paris, VI, pag. 
95. 

Hanc fabellam, quae jam In viginti quin* 
que linguas est conversa, nunc et latine le¬ 
gere possumus. Augustus Haury, (n Univer¬ 
sitate Burdigalensi Doctor onus suscepit Ii* 
brum qui Le petit Prince inscribitur, latine 
reddendi. Ex quo ut patet, viget latinitas. Vi¬ 
get utique in his pulcherrimis fabulis in lati** 
nuat aptissime conversis. Ignorare enim ne¬ 
quimus quanta elegantia, quanta praesertim 
simplicitate sermo A. Haury sit ornatus. 

Nihil de fabellae argumento dicendum 
cum jam omnibus sit notum. 

Id tantum addere audemus: nos qui lati¬ 
nitatis scholas Jucundiores reddere volumus 
hanc fabulam sive huic similes vertendas at¬ 
que legendas alumnis tradamus: quibus ser¬ 
mo latinus in dies vigeat atque florescat. 

C. Latorrh, C. M F 

Ciceron. — Caton l'ancien, texte 6tabli et trau* 

dit par Pierre Wuilleumier, Lea Belles 
, Lettres, Paris 1961, pag. 139. 

Jam pridem in Palaestra Latina multorum 
librorum hujus Corporis nuntium ac judi¬ 
cium profertur. Iterum praeclarissima Conso¬ 
ciatio G. Budl, quae omnia haec opera sancit. 

Bibliographia 


ct Societas Editionum «Les Belles Lettres» 
librum Clceronl9 qui «Cato Major de Senec¬ 
tute» Inscribitur, nobis praebent. Petrus 
Wuilleumier, qui opus hoc ediderat, nunc 
iterum emendatum ac recentioribus studiis 
et inventis aptatum evulgat. 

Jam vero In hoc libro legendo haec no¬ 
tanda 9unt’ introductio 69 paginarum, quam 
sequitur index editionum et commentariorum 
de Catone Majore. Deinde Textus criticus ab 
auctore statutus proponitur et in linguam gal¬ 
licam convertitur. 

Nomen et fama cimi, auctoris omnibu9 
linguae laclnae cultoribus nota est, qua certo 
hoc quoque volumine dignissimus est. 

Atti dei 1 Congresso Internationale di Studt Ci¬ 
ceroniani , vol. I, II. C. S. C. Roma 1961. 

Duobus his voluminibus, quae 809 pagi¬ 
nis constant, orationes, opuscula eorum om¬ 
nium colliguntur qui Conventui illi Interna¬ 
tional! I/ de studiis Ciceronianis provehen¬ 
dis interfuerunt. Quantum sit operum et lu* 
cubratfonum momentum ad Ciceronem peni¬ 
tus In die9 cognoscendum ex indice volumi¬ 
num perspicies: 

Attualitd di Cicerone. 1 « Synonyma Cicero¬ 
nis» Suile fonti dei *De officiis » di Cicerone. 
Concepto de < Adulescens» en Cicerdn. Le carac- 
tire de Ciceron. De Cicerone religiosissimo homi¬ 
ne. Les trois exils de Ciclron. Ciciron et les Juifs. 
II ritratto di Cicerone. Su alcuni periodi tpote- 
tici Ciceroniani. 'Invidia» nelle orationi di Cice¬ 
rone. Demosthenes und Cicero. De Cicerone poi- 
tarum Graecorum interprete... 

Coetum illum clarissimorum virorum, qui 
haec Studia Ciceroniana vulganda curavit ac 
prius congressum paraverat, et laudamus et 
in aggresso opere prosequendo vehementer 
hortamur. 

C. Latorre, C. M. F. 

Denzinger-Schoenmetzer. — Enchiridion Sym¬ 
bolorum. Definitionum et Declarationum de 
rebus fidei et morum Herder, Barcinone» 
MCMLXIII, pag. XXXJI-908 

Quod apud omnes sapientes notum est 
Enchiridion Symbolorum primum edidit Hen- 
ricus Denzinger, de re magister longe praes- 


tantissimus, qui et plures comparavit operis 
editiones, In melius et amplius semper re* 
dactas, ut volumen de summa fidei et morum 
In dies deveniret optimum et utilissimum. 

Nostris vero diebus maxime in omnium 
erat voti9 nova editio aucta et retractata. 

Jam vero, editio operis altera et tricesima 
(32a.) nuperrime, curante Domo Herder Bar 
clnonensl, excu9a est. Atque opus denzinge* 
rlanum penitus retractavit, auxit, notulis or 
navit clarissimus Professor Adolphus Scho- 
noemetzer, S. I. Quae quidem superioribus 
editionibus praestat et textuum abundantia, 
et critica ratione, et relationum ubertate. 

Nova addita sunt argumenta documenta* 
ve maximi momenti dogmatici et doctrinalis. 
In primis ea addita sunt monumenta quae 
necessaria aestimantur ad quaestiones dilu¬ 
cidandas hodie perquam disputatas: de na¬ 
tura Episcopatus, de extensione potestatis 
ordinis in Sacerdote, de charactere Ecclesiae 
charismatico, de juribus hominis potissimis, 
de limitatione Hilorum in matrimonio, cet. 

Textus vero cbronologico ordine dispositi 
9unt. Index 9ystematicus et alphabeticus re¬ 
novati et magno opere adaucti sunt. Immo 
novus index additus: Index •Initialium» om¬ 
nium documentorum, quae memorantur In 
Enchiridio. Certo certius, omnes qui consu¬ 
lere assolent decreta magisterii ecclesiastici, 
plurimi facient hanc novam Enchiridii Sym¬ 
bolorum editionem. 

I. GonzAlez, C. M. F. 

Morris, S. — Carmina latina, Centaur Boolc9 
LTD, 284 Hight Street SIough Bucks, 
pag. 80. 

Clari99imus vir Sydnesius Morris, in 
Universitate Blrmingamiae Professor, in hoc 
opusculo edidit quam plurima cantica quae 
• popularia» habentur, quibus verba latina 
accommodavit tum pia tum festiva. Haec una 
tantum difficultas offenditur in cantilenis dis¬ 
cendis, quod verba musicae 9lgnis non sup¬ 
ponuntur. Opus tamen perutile ad latlna9 
scholas dulci concentu subeundas. Musica 
enim tum Professori tum praesertim alumni» 
operam praestat ut libenter linguam difficilem 
9ed pulchram tradere aut discere possint. 

C. Latorre. C. M. F. 



SCHOLARES LINGUAE LATINAE COMMENTARII 


Scripta mittantur ad Moderatorem: Conde, 2 , BARBASTRO (Huesca) » 

Pretium ad ADMINISTRATOREM: Lauria, 5, Ap. 1042 - BARCELONA * 10 
Constat in Hispania et America Hispanica: 25 pesetis; in Gallia: 3 50 Francis; in Italia: 350 libellis; in Germania 
2'5 marcis; In reliquis civitatibus: 0'£0 doliaris. 


ANN. IX - (FASC. II) - N. 34 M. JUNIO A. MCMLXI1I 


i 


Ad ferias eamus Sti. Firmini 

Adfui quondam cursui taurorum —semperque illius memini agitationis— cum 
feriae Sancti Firmini agerentur annuae. Urbs tota Pampelo festiva ardebat quia 
illud spectaculum «taurorum conclusio» appropinquabat. 

Vias et locos, qua tauri erant transituri quique ad plateam ducebant, multitu¬ 
dine ingenti replebantur. Praefectus civitatis —hora septima ante meridiem— ma- 
nubailistula signum dedit; statimque sex cornigeri robusti, immanes, adspectu terri¬ 
biles, qui juvenes apte persequebantur, e stabulo exierunt. Multitudo, quae locos 
prope vias urbanas replebat, et tauros et juvenes magnis plausibus et clamoribus 
accipit. 

Adulescentes vero alii clamores edebant, alii citolissime currebant; hic a tau* 
ris capitur, ille post valli ligna absconditur. Pulcherrimum sane spectaculum! 
Quam animi permotionem gignit! Qui clamores! Ecce jam in aream pervenimus. 
Adversus nos suggestus, ubi praeses sedet et qui cursus moderantur, panditur. 

Ego, sociis comitantibus, ad spectandum tauriludium assedi. Adulescentibus 
in arenam ingredientibus et taurariis, omnes caveae gradus plausibus reboant... 

Postea taurarii nonn ulli multitudini magnam delectationem praebent etoblec- 
tamentum. Quanta arte et industria tauros eludebant... Adulescentes tandem ex 
area exierunt. 

Omnes ergo ad Sancti Firmini ferias eamus ut boc tam pulchrerrimo spectaculo 
frui possimus. 


Bertiardinus Martn et Clemens Vindel 

latinitatis alumni 

TRES LATRONES, TRES PETASI 


Erant quondam tres senes notissimi 
iidemque latrones callidissimi; qui cum 
et dira furta et miras largitiones inter 
populares fecissent, rex eos in vincula 
conjecit ac, sententia lata, morte dam¬ 
nandos esse statuit; qui tamen ab aliis 
capite plecti ab aliis libertate donari 
postulabantur. 

Interim cum filiae regis dies nuptia¬ 
rum adveniret, rex, advocato custodia¬ 
rum praefecto, volens gratiam facere 
populo, sumpsit quinque petasos et in 
carcerem descendit. 

Jubet rex vincula relaxari tresque 
reos stupefactos his verbis alloquitur: 

—Volo vobis, magnanimitate ductus 
expertusque ingenii vestri acumen, oc¬ 
casionem dare a vinculis atque a morte 
demum evadendi. 

Latrones arrectis auribus haec verba 
hauriebant, simulque praefectus et cus¬ 
todes quid dominus facturus esset spec¬ 
tabant. 

—Quinque hunc petasos, inquit, de¬ 


ferre videtis, tres albos, duos nigros Ego 
vos eis operiri jubebo. Eosque vestrum, 
qui sciant quo colore caput suum tec¬ 
tum sit, liberos e custodia dimittam. 

Quo condicione ab omnibus per¬ 
cepta, jussit eos aliquo spatio segrega¬ 
tos, ante alium stantes, ordine ab ipso 
rege constituto, collocari. 

Quo facto jussit tribus custodibus 
latrones, qui caput moverent aut re¬ 
spicere auderent, statim jugulare. Tunc 
rex ab ultimo, qui capita duorum aspi¬ 
cere poterat, incipiens, petasos in cujus- 
que capite, de industria colore delecto, 
apte disposuit. Quo pacto latrones, pe¬ 
taso tecti, cujus coloris esset petasus 
suus videre nequibant; ultimus vero duos 
ante se prae oculis quidem habebat; pri¬ 
mus tamen nec suus nec aliorum vide¬ 
bat. 

Illam noctem silentio omnes transi¬ 
gere jussi sunt; quid vero regi responde¬ 
rent acri suo ingenio studiose medita¬ 
bantur. 


TRIANGULUS MAGICUS 



1) Flumen 
Tarraconensis 
Provinciae 

2) Diligeris 

3) Freta 

4) Altaria 

(dat.) 

5) Alia littera* 
rum dispositio 
furorem signi 
ficat 

6) Pronomen 

7) Consonans 


SOLUTIONES 

Cfr. Pal. Adulescentium 
(m. martio, a. MCMLX1II) 

Ad saltum equi (p 63): 
O barbarum spectaculum! 
Illisa cervix cautibus 
Spargit cerebrum lacteum 
Oculosque per vulnus vo¬ 
mit ( Prudentius). 
Triangulus Magicus (p.64): 
America 
Medica 
Edico 
Rica 
Ico 
Ca 
A 

Postridie, rex priusquam se in carce¬ 
rem committeret, mandata ab omnibus 
esse servata rescivit. Statim arcessito 
praefecto, eoque comitatus carcerem 
ingressus, eum accedere jussit qui lon¬ 
gius a muro stabat aliosque petaso or¬ 
natos ante se videbat, eumque interro¬ 
gavit: 



—Cujus coloris petasus est quem 
induis? Qui 

— «Nescio», inquit. 

Iterum ad illum qui medium inter 
tres locum tenebat: 

—Petaso cujusnam coloris caput 
tuum cooperitur? Qui etiam 

— «Nescio», inquit. 

Denique ad eum qui nihil ante se 
nisi murum videbat: 

—Quali petaso tegeris? 

Qui statim respondit se eum peta¬ 
sum gestare quem vere gestabat. Iterum 
rex inquisivit: 

—Quo indicio fultus scire potes ta¬ 
lem esse colorem tui petasi? 

Ille autem ita regi respondit ut rex 
plane intellegeret latronem certo scire 
qualis esset petasi color. Hic latro liber¬ 
tate auctus, probus in posterum fuisse 
fertur. 


Nunc qui haec legis, si in latro¬ 
nis loco esses, quod responsum regi 
dares? 

EULOGIUS TEJERINA, C. M. F. 

Salmanticae 


DIOGENES 

Diogenes sectae Cynicae studiosissimus, divitias sprevit. Mendicavit 
paucissimo contentus. Pro casa dolio utebatur. Ad aquam hauriendam cucur¬ 
bitam cavam adhibebat. Sed cum quempiam aquam manu haurientem vidis¬ 
set, cucurbitam adjecit. Nomen ejus in omnium ore. Aliquando Alexander 
Magnus eum invisit et interrogavit, num qua re indigeret. .Nil, inquit, nisi 
ut parum e sole recedas». Publice in via prandebat. Ejus rei novitas cum 
multos ad eum spectandum adduxisset iidemque identidem acclamassent: 
«Canis, canis»; par rettulit: «Vos estis canes, qui me prandentem circum¬ 
statis». Aliquando clara luce cum lanterna accensa in forum venit. Attonitus 
quidam ex eo quaesivit: «Quid quaeris? — «Quaero homines». 

N. Mangeot 

HANNIBAL ROMANORUM 



1. Fama estHannibalem an¬ 
norum ferme novem, pueriliter 
patri Hamilcari blandientem ut 
duceretur in Hispaniam, cum, 
perfecto Africo bello, exercitum 
eo trajecturus sacrificaret, altari¬ 
bus admotum, tactis sacris, jure 
jurando esse coactum se, cum 
primum posset, hostem fore po¬ 
pulo romano. 


2. Hasdrubale vita functo, 
qui Hamilcari, Hannibalis patri, 
successerat in imperio Poeno- 
rumque exercitui praeerat, missus 
Hannibal in Hispaniam, primo 
statim adventu omnem exerci¬ 
tum in se convertit. 


3. Hamilcarem juvenem red¬ 
ditum sibi veteres milites crede 
bant; eundem vigorem in vultu 
vimque in oculis lineamentaque 
intuebantur. Dein brevi effecit 
ut memoria patris in se minimum 
momentum ad favorem conci¬ 
liandum esset. 


4. Nunquam i ngenium idem 
ad res diversissimas, parendum 
atque imperandum, habilius fuit 
Itaque haud facile discerneres 
utrum imperatori an exercitui 
carior esset; neque Hasdrubal 
alium quemquam praeficere ma¬ 
lebat, ubi quid fortiter ac stre¬ 
nue agendum esset, ,neque mi¬ 
lites alio duce plus confidebant 
aut audebant. 







































INFESTISSIMUS HOSTIS 


5. Plurimum audaciae ad 
pericula capessenda, plurimum 
consilii inter ipsa pericula erat. 
Nullo labore aut corpus fatigari 
aut animus vinci poterat. Caloris 
ac frigoris patientia par: cibi po¬ 
tionisque desiderio naturali, non 
voluptati parebat. 


6. Vigiliarum somnique nec 
die nec nocte discriminata tem¬ 
pora; id quod gerendis rebus su- 
peresset Hannibal quieti dabat. 
Multi saepe militari sagulo oper¬ 
tum humi jacentem inter custo¬ 
dias stationesque militum con¬ 
spexerunt. 


7. Vestitus nihil inter aequa* 
les excellens; arma atque equi 
conspiciebantur Equitum pedi¬ 
tumque idem longe primus erat; 
princeps in proelium ibat, ulti¬ 
mus conserto proelio excedebat. 


8. Ceterum, ex quo die dux 
est declaratus, velut Italiam ei 
provincia decreta bellumque ro- 
manum mandatum esset, nihil 
prolatandum ratus, ne se quo¬ 
que, ut patrem Hamilcarem dein¬ 
de Hasdrubalem, cunctantem ca¬ 
sus aliquis opprimeret, Sagunti¬ 
nis inferre bellum statuit. 

OBLECTAMENTA 

Maximum est mihi oblec¬ 
tamentum carmina compo¬ 
nere latina... lyramque sub 
«arborum» tegmine recubans 
dulciter percutere, nam poe¬ 
sis animi sensus conformat 

Clembs Vindel 


Me valde delectat et alli¬ 
cit numeros illos, qui vulgo 
«canones» dicuntur multis so¬ 
ciis comitantibus canere. 

Jesus Vera 


...Pisces capere aestatis 
tempore: hoc est maximum 
oblectamentum meum, quod 
me maxime allicit. Arundinem 
habeo, hamos etiam habeo 
et vermiculos. 

M. VlCENTE 


Quod me valde juvat est 
artem musicam tractare, prae¬ 
sertim vero tibiis canere et 
clavichordio discere. Cum 
etiam vocem habeam gravem 
aliquando mihi perplacet 
cantare. 

JoSEPHUS LLAMAS 


AD fLUMEN 

— Viginti solve pesetas quod, 
injussu meo, piscaris. 

— Ignoscas mihi, quaeso, ver¬ 
miculum lavabam .. 

— Quinquaginta ergo mihi 
solve pesetas quod eum 
sine subligaculo natatorio 
(traje de baho) in flumine 
lavas. 


SIMULACRUM APPARET 

Erat Athenis domus spatiosa, sed infamis. Noctu 
enim sonus ferri et strepitus vinculorum audiebantur* 
Apparebat simulacrum: senex macie et squalore confec¬ 
tus, barba promissa, capillis horridis, manibus catenas 
gerebat et quatiebat. Quare incolae multum terrebantur 
et noctes ducebant insomnes; quin etiam interdiu me¬ 
moria imaginis tristis oculis inhaerebat. Quid focerent? 
Deserebant domum et Athenodoro philosopho parvo 
vendebant pretio; sed eum de simulacro faciebant cer¬ 
tiorem. Nihilominus domum emebat spreto periculo. Ubi 
advesperavit, sibi in prima domus parte sterni jubet, 
poscit pugillarem, stilum, lumen. Intendit animum et 
oculos ne inanes sibi fingot metus. Atque initio cuncta 
quiescunt. Deinde vinculorum clangor crepitat. Ille tollit 
oculos, acriter auscultat. Jam in limine, jam intra clan¬ 
gor auditur. Respicit, spectat agnoscitque narratum sibi 
simulacrum. Stat immotum, innuit digito vocanti simile. 
Ille manu significat ut exspectet. Sumit in manum lumen 
et stilum. Iterum innuit simulacrum. Intellegit ille. Lento 
gradu incedit species, vinculis gravis. Jam in domus 
aream devenit et repente comitem sequentem deserit. 
Postridie philosophus magistratum adit et postulat, ut 
area effodiatur. Quid putas magistratum invenisse? In¬ 
venit ossa catenis inserta, nuda et exesa. Collecta ossa 
publice sunt sepulta et domus illa infamis simulacro 
caruit. 

N. MANGEOT 


AD SALTUM EQUI 

A. P£rez 


A. M. Andros, C M F. 

DE LUPI ET AGNI AMICITIA 


Lupus pullus amicitiam cum agnello olim institue¬ 
rat. Spissa silva atque procera, quo ad ludendum at¬ 
que facinora sua narranda cotidie conveniebant, inter 
duorum amicorum domus aeque distabat. Quondam 
lupi porentes, quibus nomina erant Elobaphus et Eloba- 
pha, de filio suo Elobaphello jure suspicati sunt. 

—«Quo multo mane iter cotidie facis»? 

—«Ut meum amicum, inquit, Agnum nomine, quo 
familiariter utor, videam...». 

— «Stultus revera, lupe noster, es tu; majores enim 
tui, et avus et ego, ut scis, agnis semper viximus; tu 
vero timidus, eos amicissimos habes... Cras amicus tuus 
Agnus, tibi cibo erit. Audis, agnelle, noster, audis»? 

Forte eadem hora Agnicellus a parentibus vocatus 
consilium idem ab illis acceperat. Itaque agnello pater: 

— «Filiole, inquit, majores nostri et avus et nos 
etiam lupos semper necavimus. Similiter ergo et tu fa¬ 
cere debes». 

Postridie, Elobaphellus, ut mos illi erat, ad quae¬ 
rendum amicum in silvam profectus est. Quem cum 
non invenisset assueto loco, agnelli domum petivit. 

Agnellus vero, cum eum venire vidit, domus suae 
portam clausit ac per fenestram aspiciens parumper 
prodiens: 

—«Si parentes, inquit, tui non tibi id suaeserunt 
hoc mei monuerunt...». 

Quare lupus in domum suam per silvam Iristij 
capite demisso rediit. 

GREGORIUS NDONGO, Guineensis 
e V latinitatis cursu 


OBLECTAMENTA 

Ludere per plateam fer» 
ratis quas nuper emi — 
soleis («patines») gratissimum 
est mihi oblectamentum. 

JoANNES CaSALS 


Mihi admodum musica et 
cantus placet quia vocem 
habeo suavissimam et... poe¬ 
nas tristitiamque ex corde 
tollit. 

Emmanuel Simon 


Mihi maxime arridit et 
placet animum in vallibus et 
agris relaxare purumque spi¬ 
ritum haurire. 

]osephus Llad<5 


Maximum mihi est oblec¬ 
tamentum aestatis tempore 
natare quamvis via, quae ad 
flumen Cingam ducit, sit per¬ 
longa. 

Martialis CasajOs 


Mihi oblectamentum est 
plagis cuniculos capere. 
Quare per montes vallesque 
cuniculos leporesque exer¬ 
ceo. 


M. Rabiri 

ASINULA AEGRE LABORAT 

M. Molina laline apfovif. 



borat et Yrjedlcu* conjrrje^dat petas uytalaYtj 


'yjigfunj PETASUWCULUM WIGflUH,pulchellos taUe- 



oS , pulcl)elloj calet/ — o$. 


N. 8. Eisdem notulis atque «PETASNCUIUM NIGRUM» canendum est quod in sequentibus strophis, »to ut stropha 
finali omnia quae in superioribus dicta sint, comprehendantur. 

1 Asinula, asinula nunc capite laborat et 5. Asinula, asinula nunc ungulis laborat 

medicus commendat PETASUNCULUM NI- et medicus commendat UT BREVI PONAT UN- 

GRUM, petasunculum nigrum, pulchellos cal- GUES, ut brevi ponat ungues, calefaciat lec- 

ceos, pulchellos calceos. tum, pastillos saponatos, candidulum focale, 

2 Asinula, asinula nunc faucibus laborat petasunculum nigrum, pulchellos calceos, pul- 

et medicus commennat CANDIDULUM FOCA- chellos calceos. 

LE, candidulum focale, petasunculum nigrum, 6. Asinula, asinula nunc dentibus laborat 

pulchellos calceos, pulchellos calceos. et medicus commendat UT ANISATUM POTET» 

3. Asinula, asinula nunc pectore laborat ut anisatum potet, ut brevi ponat, ungues, ca- 

et medicus commendat PASTILLOS SAPONA- lef aciat lectum, pastillos saponatos candidulum 

TOS, pastillos saponatos, candidulum focale, focale, petasunculum nigrum, pulchellos cal- 

petasunculum nigrum, pulchellos calceos, pul- ceos, pulchellos calceos. 

chellos calceos. 7’ Asinula, asinula nihil plane laborat et 

4. Asinula, asinula nunc renibus laborat medicus commendat E LECTO CITO SURGAT, 

et medicus commendat CALEFACIAT LECTUM» e lecto cito surgat, ut anisatum potet, ut brevi 

calefaciat lectum, pastillos saponatos, candi- ponat ungues, calefaciat lectum, pastillos sapo- 

dulum focale, petasunculum nigrum, pulchellos natos, candidulum focale, petasunculum ni- 

calceos, pulchellos calceos. grum, pulchellos calceos, pulchellos calceos. 

Vetula illa. — Cum curionis adjutor nuper in vicum venisset, curio misit ad eum vetulam, 
quae molestias continenter scrupulis suis afferebat, si posset eam forte mederi —«Quid tibi ac¬ 
cidit?, ab ea quaesivit. —«A, Pateri continuo cogito in inferos me adituram*. —«Videamus, probe 
os aperi*' Timide sed simpliciter vetula oboedivit. Tunc subridens curionis adjutor: —«Liquet te 
in inferos adire non posse, ubi «stridor dentium est», cum ne unum quidem habeas. 

Quo vetula tranquilla profecta est. Aloisius Marcet. 

G. FasolI et G. B. Pighi. — II privilegio teodo- 
siano. Universita degli Studi, Bologna 
1961. 

Textus et commentarium philologlcum 
illius Privilegii urbi Bononiensi ab impera¬ 
tore Theodosio dati hoc opusculo continen¬ 
tur. Hoc Privilegio Bononiae Studiorum Uni¬ 
versitas instituebatur variisque moderabtur 
normis. 

A. Tovar. — Papeletas de geografia turdetana, 
Murcia 1961-1962 

Notulae quaedam topographicae de «EI 
Santuario dei Lucero, Ebora, Portus Menes 
thei, Mergablum». 

Certamen Capitolinum XIII, a MDMCCCCLXII 
I. S. R., Roma. 

«De Herculanensibus rebus diebusque 
novissimis», «Brevis in Lacu Lario mansio»: 
en duo opera quibus scriptores victcr/am 
resportarunt in Certamine Capitolino XIII. 
In t rimo extrema tempora Herculani narran¬ 
tur, et modus in hac urbe vivendi Christia¬ 
norum; in altero vero de vita agitur domini 
Abundi, sacerdotis; opus sane plenum inge* 
nii et humanitatis. 

P. Andreas Haberl, S. V. D. — Musica et 
Ethos, Jaseph Habbel , Ratisbona. 

«De cultu et cultura. De cantu anima¬ 
rumque cura Promemoria et votum». 

Occasione data sacri Concilii Oecumenici 
Vaticani II votum de musica religiosa atque 
de actuosa populi cantantis participatione in 
Mysteriis. 

G. B. Pighi. — Lopeaa filologica di Gino Funa - 
ioli , Cooperativa Tipografica Azzoguidi, 
Bologna 1960. 

Cum mortuus esset H. Funaioli clarus 


Professor J B. Pighi ejus vitam memorat et 
de praeclari magistri opere phllologico com¬ 
mentarium habet in Academia Bononiensi 
Scientiarum. 

Stolz Gregorius. — Latinum per quaestiuncu - 
las et per soliloquia , Novi-Eboraei 1962. 

Jam pridem fasciculus eodem titulo ejus- 
demque auctoris vulgo editus est. Hodie ite' 
rum offertur fasciculus eadem ratione confec¬ 
tus aliis vero quaestiunculis, quarum praeci¬ 
puae sunt: «formulae interrogandi, de asino 
pelle leonis induto, epistolam scribo, surrec¬ 
tio matutina». 

F. Giancottl — Lucrezio poeta epfcureo — ref- 
tificazioni. Tipografia Dr. G. Bardi, Roma. 

1961. 

F. Giancotti non nullas sententias, quas 
Professor H. Paratore in libro «Antologia su 
Lucrezio» profert, notat atque emendat. Et 
probat quid de aliquibus quaestionibus quae 
in Lucrecio interpretando inveniuntur sen¬ 
tiendum sit, uti in priore libro tradiderat. 

Carolus Latorre, C. M. F. 

Pfab, Ioseph. — Manual de Rubricas. Editorial 
Herder, Barcelona 1962, pag. 324. 

Hic liber in lucem anno 1962 editur, ubi 
Concilium Oecumenicum Vaticanum II ini¬ 
tium cepit; quibusdam forsan inutile nunc 
videbitur rerum liturgicarum compendium 
conscribere. Tamen Officina Libraria Herder 
hoc volumen vulgavit quo omnia ad litur- 
giam pertinentia documenta atque novissima 
decreta continentur. Opus sane perfectum 
pulcherrime typis excusum atque rerum in¬ 
dice auctum quod sacerdotibus atque Semi¬ 
nariorum alumnis valde commendatur. 

C. L. 



I.iliri in sede 1'AliAESTME I.ATIXAK occepti, purum judicium propediem evulgabitur 


Mfsticos Franciscanos. — Camino abreviado dei Amor Divino - Ed. Hsrder, Barcelo- 
na 1961. 

Orazio. — Odi ed |epodi, Vittorio Bonacci, Roma 1960. 

Jerez Hipolito, S. J. — EI Educador de un imperio. Sal Terrae, Santander, 1960. 
Bardon Henry . — II genio latino, DelTAteneo, Roma, 1961. 

Alonso Domas o. — La lengua poetica de Gongora, Madrid 1961, Rev. Fil. Esp. 

Broccia Giuseppe. — Critica stilistica e filologia, il Centro librario. Sapri 1861. 
Ullmann Stephen. - L'image Iitt6raire, Universit6 de Li6ge 1961. 

Brugioni Benedetto. — De vertice lumen, S. Ed. Internazionale, Torino 1961. 

L Dupont. — De 1’analyse grammaticale a 1'analyse litteraire, Marcel Didier, Bru- 
xelles 1962. 

Graneri Lino. — Estetica pura, Ed. Nerio, Bari 1962. 

Herder. — Catecismo Junior, Barcelona 1962. 

Fargues Marie. — Tests Colectivos dei Catecismo, Herder, Barcelona 1961. 

Bouyer Louis . — EI sentido de la vida sacerdotal, Herder, Barcelona 1962. 

Schol/gen Werner. — Problemas morales de nuestro tiempo, Herder, Barcelona 1962. 
Firkel Eva. — La mujer plenitud y entrega, Herder, Barcelona 1962. 

Hegen Klaus. — Baltasar Gracian, Estilo y doctrina, Libreria General, Zaragoza 1960. 

E. Correo Calderon . — Baltasar Gracian, su vida y su obra, Gredos, Madrid, 1961. 
Zamora Vicente Alonso . — Lope de Vega, Gredos, Madrid 1961. 

Greco Felice . — La pedagogia presso i romani, Ponte Nuovo, Bologna, 1961. 

M. Gigante, A. Presta. — Pan, Antologia della letteratura greca, vol. I, L’eta ionica, 
G. D'Anna, Mesina - Firenze 1961. 

Del Estal Gabriel . — La «Orestiada» y su genio juridico, EI Escorial 1962. 

Pernoud Jean. — Annibal, Julliard,^aris 1962. 

Berguin Henri. — Langue latine, A. Hatier, Paris 1961. 

Mosf, Cou/ombe. — Le latin vivanf par la methode naturelle, Les presses de 1'Univer- 
sit6 Laval, Qu6bec 1961. (Guide de professeur). — 1961 (Premiere ann^e). — 
1962 (Deuxi&me ann6e). 

J. S. Lasso de la Vega. — H6roe griego y santo cristiano, Universidad de la Laguna, 
Madrid 1962. 

Euripide. — Iflgenia in Aulide, S. Ed. Dante Alighieri, Milano 1962. 

Devoto Giacomo. — Nuovi studi di stilistica, Felice le Monnier, Firenze 1962. 

A. Rousseau, Liessens. — G6ographie de l'Odyss6e — I Les r6cit$, Brepots, Bruxelles 
1962. 

Certamen Capitolinum XII, Roma 1961. 

Cupaiuolo Fabio. — Guida aTradurne in lingua latina, Felice le Monnier, Firenze 1962. 

F. Trisoglio. — Eliade cristiana, S. E. I., Torino 1962. 

Portner Rudolf. — Civi Ita romana in Europa, Garzanti 1962. 

Paoli Hugo H. — Versus diabolici aliique lusus, Le Monnier, Florentiae 1962. 

A. Springhetti. — Lexicon linguisticae et philologiae, apud Pontificiam Universitatem 
Gregorianam, Roma 1962. 

Card. Antonio Bacci . — Vocabolario Italiano-Latino, Editrice Studium, Roma. 

L. Sesti. — Storia dTtalia. Marzorati Editore, Milano. 

A. Freire. — Selecta Latina, Livraria Apostolado da Imprensa, Porto. 

Heinz Hafner. — Vivencia de la culpa y conciencia, Ed. Herder, Barcelona. 

Augusto Serafini. — Virgilio, Societa Editrice Internazionale, Torino. 


Ex officina typographlca F. Camps Calmet — Tarregae (in Hispania) 



